tripathysagar/odia_wiki huggingface dataset:
କୁକୁଡ଼ା ପାଳନ କ‌ହିଲେ କ‌ହିଲେ ସାଧାରଣତଃ ମାଂସ, ଅଣ୍ଡା ଓ ପର ନିମନ୍ତେ ମାନବ ପାଳୁଥିବା କୁକୁଡ଼ା ପକ୍ଷୀଙ୍କୁ ବୁଝାଏ   । ଏହି ପକ୍ଷୀ ଅର୍ଡ଼ର ଗାଲିଫର୍ମିସ   ଅନ୍ତର୍ଭୁକ୍ତ ଯେଉଁଥିରେ କୁକୁଡ଼ା ସ‌ହିତ କ୍ୱେଲ   ଓ ଗୃହପାଳିତ ଟର୍କିମାନଙ୍କର   ନାମ ରଖାଯାଏ ଓ ଏମାନେ ସୁପରଅର୍ଡ଼ର ଫାଉଲ  (  ) ମଧ୍ୟରେ ଗଣାଯାଆନ୍ତି  । ଏହି ପାଳନ କେବଳ କୁକୁଡ଼ାରେ ସୀମିତ ନୁହେଁ । ମାଂସ ପାଇଁ ଅନ୍ୟାନ୍ୟ ପକ୍ଷୀ  (ଯେପରିକି ପାରା) ପାଳୁଥିଲେ ତାକୁ ମଧ୍ୟ ପୋଲଟ୍ରି କୁହାଯାଏ କିନ୍ତୁ ବଣୁଆ ପକ୍ଷୀ ମାଂସ ଶିକାରକୁ ଏହି ଦଳର ନାମରେ ରଖାଯାଏ ନାହିଁ ଓ ତାକୁ ଇଂରାଜୀ ଭାଷାରେ ଗେମ୍ କୁହାଯାଏ  । ଅନେକ ହଜାର ବର୍ଷ ପୂର୍ବରୁ ପୋଲ୍‌ଟ୍ରି ଘରୋଇକରଣ ହୋଇଛି । ବୋଧହୁଏ ପୂର୍ବରୁ ଜଙ୍ଗଳୀ ପକ୍ଷୀଙ୍କର ଅଣ୍ଡା ଧରି ଆଣି ଘରେ ଉଷୁମେଇ ଛୁଆ କରିବା ବନ୍ଦବୋସ୍ତ କରୁଥିଲେ କିନ୍ତୁ ପରବର୍ତ୍ତୀ କାଳରେ ପକ୍ଷୀମାନଙ୍କୁ ସ୍ଥାୟୀ ଭାବରେ ଘରେ ରଖିଲେ । ପ୍ରଥମେ ପ୍ରଥମେ କୁକୁଡ଼ାମାନଙ୍କୁ ଲଢ଼େଇ କରେଇବା ପାଇଁ ବ୍ୟବ‌ହାର କରିବାପରେ ତାହାର ମାଂସ ଖାଇବା କଥା ତାଙ୍କ ଖିଆଲକୁ ଆସିଥିଲା । ପରବର୍ତ୍ତୀ ଶତାବ୍ଦୀମାନଙ୍କରେ ସେମାନଙ୍କୁ ଦୃତ ବୃଦ୍ଧି, ଅଣ୍ଡା ଦେବା ଯୋଗ୍ୟତା, ନିରୀହତା, ପର ସଂଗ୍ରହ ଓ ପୁଷ୍ଟିକରଣ ନିମନ୍ତେ ବାଛି କରି ସେମାନଙ୍କୁ ରଖାଗଲା । ପୁରୁଣା ଯୁଗର କୁକୁଡ଼ା ଅପେକ୍ଷା ଆଧୁନିକ କୁକୁଡ଼ାଙ୍କ ଚେହେରା ଅନେକଟା ଭିନ୍ନ ହୋଇଯାଇଛି । ଅଳ୍ପ କିଛି କୁକୁଡ଼ାଙ୍କୁ ଛୋଟ ଦଳରେ ରଖି ପାଳୁଥିଲେ ମଧ୍ୟ ଅଧିକାଂଶ ସ୍ଥଳରେ ସେମାନଙ୍କୁ କମର୍ସିଆଲ ଭାବରେ ରଖାଯାଉଛି । ସାରା ପୃଥିବୀରେ ସନ ୨୦୧୨ରେ ଲୋକମାନେ ମାଂସ ଭକ୍ଷଣ ମଧ୍ୟରୁ ସର୍ବାଧିକ ୭୦% ପୋଲ୍‌ଟ୍ରି ଓ ଘୁଷୁରୀ ମାଂସ ଖାଇଥିଲେ । ଏଥିରେ ଉଚ୍ଚମାନର ପ୍ରୋଟିନ ଓ ସ୍ୱଳ୍ପ ପରିମାଣର ଚର୍ବି ଜାତୀୟ ଖାଦ୍ୟ ଥାଏ । ଖାଦ୍ୟ ବିଷକ୍ରିୟା   ନ ହେବା ପାଇଁ କୁକୁଡ଼ା ମାଂସକୁ ଉତ୍ତମରୂପେ ସିଦ୍ଧ କରିବା ଆବଶ୍ୟକ । ଇଂରାଜୀର ପୁଲ୍‌ଟ୍ରିଏ ଶବ୍ଦରୁ, ପୁରୁଣା ଫରାସୀ ଭାଷାର ପୋଲେଟିଏର, ପାଉଲେଟ/ ପୁଲେଟରୁ, ପାଉଲେଟ ଡିଲର ଶବ୍ଦ ପାଉଲରୁ   ଓ ଲାଟିନ ଶବ୍ଦ ପୁଲୁସରୁ   ପୋଲ୍‌ଟ୍ରି ଶବ୍ଦ ଆସିଥିବା ଜଣାଯାଏ । ପୁଲ୍ଲେଟ ଶବ୍ଦଟି ମଧ୍ୟ ଇଂରାଜୀର ପୁଲେଟରୁ ଆସିଛି ଯାହା ଲାଟିନ ଭାଷାର ପୋଲେଟ ଶବ୍ଦରୁ ନିଆଯାଇଛି; ଏ ଦୁଇଟି ଲାଟିନର ପୁଲ୍ଲୁସ ଶବ୍ଦରୁ ନିଆଯାଇଛି ଯାହା ଯୁବ ପଶୁ ବା କୁକୁଡ଼ାକୁ ବୁଝାଏ । ଫାଉଲ ଶବ୍ଦ ଜର୍ମାନୀ ଭାଷାରୁ ଆସିଛି । ସ୍ଥାନୀୟ କୁକୁଡ଼ା ବା ଚିକେନ ଏକ ମଧ୍ୟମ ଆକାରର ପକ୍ଷୀ, ସଳଖ ଠିଆ। ଓ ମାଂସଳ ଚୁଳ ମୁଣ୍ଡରେ ଥାଏ । ଅଣ୍ଡିରା କୁକୁଡ଼କୁ ଗଞ୍ଜା କୁହାଯାଏ, ଏଗୁଡ଼ିକ ଆକାର ବଡ଼ ଅଧିକ ରଙ୍ଗୀନ ଓ ମାଈ ଅପେକ୍ଷା ପର ଅଧିକ । ଏମାନେ ସବୁ ଖାଆନ୍ତି, ଖୋଜି ଖୋଜି ମଞ୍ଜି, ଛୋଟ ଅମେରୁଦଣ୍ଡୀ ପ୍ରାଣୀ ଓ ଅନ୍ୟାନ୍ୟ ଛୋଟ ଜୀବମାନଙ୍କୁ ମଧ୍ୟ ଖାଆନ୍ତି । କେହି ଗୋଡ଼େଇଲେ ଆତ୍ମରକ୍ଷା ନିମନ୍ତେ ବୁଦା ଆଢ଼ୁଆଳକୁ ଦୌଡ଼ି ଯାଆନ୍ତି ଓ ଏମାନେ କ୍ୱଚିତ ଉଡ଼ନ୍ତି । ଘରୋଇ କୁକୁଡ଼ ମୂଖତଃ ବଣୁଆ ରେଡ ଜଙ୍ଗଲଫାଉଲ   ପୂର୍ବପୁରୁଷଙ୍କଠାରୁ ଉତ୍ତରାଧିକାର ସୂତ୍ରରୁ ଆସିଛି । ପ୍ରାୟ ୭,୦୦୦ରୁ ୧୦,୦୦୦ ବର୍ଷ ପୂର୍ବେ ଏମାନଙ୍କୁ ଘରୋଇକରଣ କରାଯାଇଥିଲା ଯାହାର ଫସିଲ ଉତ୍ତରପୂର୍ବ ଚୀନରେ ମିଳୁଛି ଓ ତାହା ଖ୍ରୀ:ପୂ: ୫,୪୦୦ରେ ଡେଟ ହୋଇଛି । ଆଗେ କୁକୁଡ଼ା ଲଢ଼େଇ ନିମନ୍ତେ ଘରେ ଗଞ୍ଜା ପୋଷା ହେଉଥିଲେ । ପ୍ରାୟ ୪,୦୦୦ ବର୍ଷ ପୂର୍ବେ ମିଶରରୁ କୁକୁଡ଼ା ଆସି ଇଣ୍ଡସ ଭାଲିରେ ପ୍ରବେଶ କରିଥିଲେ । ଏ ପର୍ଯ୍ୟନ୍ତ ସେମାନଙ୍କୁ ଲଢ଼େଇ ନିମନ୍ତେ ବ୍ୟବ‌ହାର କରାଯାଉଛି ଓ ଉର୍ବରତାର ଚିହ୍ନ ରୂପେ ଗ୍ରହଣ କରାଯାଇଛି । ମିଶରୀୟମାନେ ଅଣ୍ଡାକୁ କୃତ୍ରିମ ଉପାୟରେ ଉଷୁମେଇବା   ପଦ୍ଧତି ଶିଖିଥିଲେ । ସେହି କାଳଠାରୁ ଅଣ୍ଡା ଓ ମାଂସ ପାଇଁ କୁକୁଡ଼ା ପାଳନ ପୃଥିବୀରେ ବ୍ୟପିଯାଇଛି ।
ସଚ୍ଚିଦାନନ୍ଦ ପାଢ଼ୀ  (ଜନ୍ମ: ୨୧ ଅକ୍ଟୋବର ୧୯୨୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମେଳଛାମୁଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସଚ୍ଚିଦାନନ୍ଦ ପାଢ଼ୀ ୧୯୨୩ ମସିହାର ଅକ୍ଟୋବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମଣ ପାଢ଼ୀ ଓ ପତ୍ନୀଙ୍କ ନାମ କୁମୁଦିନୀ ପାଢ଼ୀ । ରାଜନୈତିକ ଜୀବନ ସଚ୍ଚିଦାନନ୍ଦ ପାଢ଼ୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
କୈଳାଶ ଚନ୍ଦ୍ର ମହାପାତ୍ର  (୧୩ ମଇ ୧୯୪୮ - ୧୭ ସେପ୍ଟେମ୍ବର ୧୯୯୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୮୦ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାମାକ୍ଷାନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୈଳାଶ ଚନ୍ଦ୍ର ମହାପାତ୍ର ୧୯୪୮ ମସିହାର ମଇ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୈଷ୍ଣବ ଚନ୍ଦ୍ର ମହାପାତ୍ର ଓ ପତ୍ନୀଙ୍କ ନାମ ପ୍ରେମଲତା ମହାପାତ୍ର । ରାଜନୈତିକ ଜୀବନ କୈଳାଶ ଚନ୍ଦ୍ର ମହାପାତ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ। ମୃତ୍ୟୁ କୈଳାଶ ଚନ୍ଦ୍ର ମହାପାତ୍ର ୧୯୯୬ ମସିହାର ସେପ୍ଟେମ୍ବର ୧୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୮ ବର୍ଷ ବୟସ ହୋଇଥିଲା ।
ଏକତ୍ରିକରଣ ଏକ ସମାନ କାରଣ ହେତୁ ଏକା ସହିତ କିଛି ଲୋକ କିମ୍ବା ସମୂହର ଏକା ସହିତ ସଂଯୁକ୍ତ ସହଯୋଗ ଦେଇ କୌଣସି କାର୍ଯ୍ୟ କରିବାକୁ ଏକତ୍ରିକରଣ କୁହାଯାଇଥାଏ । ଏହି ଏକତ୍ରିକରଣ ଅସ୍ଥାୟୀ କିମ୍ବା ସୁବିଧା ଅନୁସାରେ ମଧ୍ୟ ହୋଇପାରେ । ଏହାର କାର୍ଯ୍ୟ ମୁଖ୍ୟତଃ କିମ୍ବା ସମାନୟତଃ ଏକପ୍ରକାର ହୋଇଥାଏ ଅଥବା ଏହା କୌଣସି ଅନ୍ୟପ୍ରକାରର ହୋଇଥିବା ହେତୁ ଏକତ୍ରିକରଣରେ ବାନ୍ଧି ହୋଇଯାଏ । ରାଜନୀତି ଏବଂ ସରକାର ଏକତ୍ରିକରଣ ସରକାର, ଏକ ସଂସଦୀୟ ପ୍ରଣାଳୀରେ , ପାର୍ଟୀମାନଙ୍କ ଏକତ୍ରିକରଣରେ ତିଆରି ଏକ ସରକାର ଅଟେ । ଅଷ୍ଟ୍ରେଲିଆରେ ଏକତ୍ରିକରଣ ମଧ୍ୟ 1922 ମସିହା ପରେ ତିନୋଟି ଦଳରେ  (ଉଦାର ବାଦୀ, ନାଗରିକ ଏବଂ ଦେଶ ଉଦାର ବାଦୀ) ସଂଘୀୟ ରାଜନୀତିରେ ଉପସ୍ଥିତ ଏକ ଏକତ୍ରିକରଣର ଉଲ୍ଲେଖ କରାଯାଇଥାଏ  । ଏହା ଏକ ସଂସଦୀୟ ଏକତ୍ରିକରଣର ଗଠନ ଅଟେ । ଅର୍ଥଶାସ୍ତ୍ର ଅର୍ଥଶାସ୍ତ୍ରରେ ଏକତ୍ରିକରଣ ଗ୍ରାହକ ମାନଙ୍କ ମଧ୍ୟରେ ବିଶ୍ୱାସ ବଢାଇବା ହେତୁ ବହୁ ନାମୀ ଦାମୀ କମ୍ପାନୀ ନିଜ ନିଜ ଭିତରେ ସହଯୋଗ କରି ଏକ ଏକତ୍ରିକରଣ ପ୍ରସ୍ତୁତ କରିଥାଏ । ଏହି କାରଣରୁ ଗ୍ରାହକମାନଙ୍କର ସେହି ସବୁ କମ୍ପାନୀ ମାନଙ୍କ ଉପରେ ବିଶ୍ୱାସ ବଢିଯାଏ ଏବଂ ସେହି ବିଶ୍ୱାସ ପାଇଁ କମ୍ପାନୀଗୁଡ଼ିକ ଅଧିକ ଲାଭ କମାଇବାରେ ସଫଳ ହୋଇଯାଏ । ସେନା ଦୁଇ କିମ୍ବା ତା 'ଠାରୁ ଅଧିକ ସୈନ୍ୟ ମାନଙ୍କ ମଧ୍ୟରେ କୌଣସି ଅଭିଯାନ ହେତୁ ଏକତ୍ରିକରଣ ତିଆରି ହୋଇଥାଏ , ଯାହାଦ୍ୱାରା ସମସ୍ତେ ଗୋଟିଏ କଥା ମାନିଥାନ୍ତି । ସାମାଜିକ ସମୂହ ଏକ ଅନୁସନ୍ଧାନରୁ ଜଣା ପଡ଼ିଛି କି, ସାମାଜିକ ସମୂହ କୌଣସି ପ୍ରକାରର ଏକତ୍ରିକରଣକୁ ନିଜର କରିଥାଏ ।
ମାୟାବୀ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତପନ ଦାଶ । ଦିଲ୍ଲୀପ ଚୌଧୁରୀ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶ ମୋହନ ସାହୁ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ଭୂମିକା ଦାଶ । ଆର୍ଲିନ ଅଙ୍କିତା, ମୌବନି ସରକାର, ଅଲିଭା, ସ୍ନେହା, ଆଶୁତୋଷ, କୁନାଲ, ଚକ୍ରଧର, ପ୍ରଶାନ୍ତ ପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଅଗଷ୍ଟ ୨୬ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଅମ୍ଳାନ ଦାସ ଭୂମିକା ଦାଶ ଆର୍ଲିନ ଅଙ୍କିତା ମୌବନି ସରକାର ଅଲିଭା ସ୍ନେହା ଆଶୁତୋଷ କୁନାଲ ଚକ୍ରଧର ପ୍ରଶାନ୍ତ ପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଯଜ୍ଞ ଦାଶ । ଦିଲ୍ଲୀପ ଚୌଧୁରୀ, ଯଶୋବନ୍ତ ଦାଶ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଇରା ମହାନ୍ତି, ଅନନ୍ତ ଭରଦ୍ୱାଜ, ପ୍ରଫୁଲ୍ଲ ଚନ୍ଦ୍ର ପଣ୍ଡା, ସୋହିନୀ ମିଶ୍ର, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
'ତ୍ରୟୋଦଶୀ'  ଚନ୍ଦ୍ରପକ୍ଷର ତ୍ରୟୋଦଶ ଦିବସ - ଚନ୍ଦ୍ରର ତ୍ରୟୋଦଶ କଳାର ହ୍ରାସ ବା ବୃଦ୍ଧିଜନିତ ତିଥି । ଦ୍ୱାଦଶୀର ପରବର୍ତ୍ତୀ ଓ ଚତୁର୍ଦ୍ଦଶୀର ପୂର୍ବବର୍ତ୍ତୀ ତିଥି । କୃଷ୍ଣପକ୍ଷର ତ୍ରୟୋଦଶୀକୁ କୃଷ୍ଣା ତ୍ରୟୋଦଶୀ ଓ ଶୁକ୍ଳପକ୍ଷର ତ୍ରୟୋଦଶୀକୁ ଶୁକ୍ଳା ତ୍ରୟୋଦଶୀ କହାଯାଇଥାଏ ।
ଲାଲିପୁର, ଭାରତ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଲଲିତ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲାଲିପୁର, ଭାରତ ୨୪.୬୯୦୫ ଉତ୍ତର ଅକ୍ଷାଂଶ ଓ ୭୮.୪୧୮୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲାଲିପୁର, ଭାରତ ସହରର ମୋଟ ଜନସଂଖ୍ୟା ୧୧୧୮୧୦ ଅଟେ । ସେଥି ମଧ୍ୟରୁ ୫୨.୬୮% ଜଣ ପରୁଷ ହୋଇଥିବା ବେଳେ ୪୭.୩୨% ଜଣ ନାରୀ ଅଟନ୍ତି । ଲାଲିପୁର, ଭାରତର ସାକ୍ଷରତା ହାର ୬୪.୬୫% ଅଟେ । ଏହା ଜାତୀୟ ହାରଠାରୁ ୦.୧୯% ପ୍ରତିଶତ କମ ଅଟେ । ସେଥିରୁ ୩୮.୨୪% ପ୍ରତିଶତ ପୁରୁଷ ଓ ୨୬.୪୧% ନାରୀ ଅଟନ୍ତି । ୧୫.୫୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲାଲିପୁର, ଭାରତର ସରକାରୀ ଭାଷା ଅଟେ ।
ଦେବୀ ପ୍ରସନ୍ନ ଚଣ୍ଡ  (ଜନ୍ମ: ୨୦ ମାର୍ଚ୍ଚ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଦେବୀ ପ୍ରସନ୍ନ ଚଣ୍ଡ ୧୯୬୪ ମସିହାର ମାର୍ଚ୍ଚ ମାସ ୨୦ ତାରିଖରେ ଅବିଭକ୍ତି ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମଚନ୍ଦ୍ର ଚଣ୍ଡ । ଦେବୀ ପ୍ରସନ୍ନଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ ସୁକାନ୍ତି ଚଣ୍ଡ । ରାଜନୈତିକ ଜୀବନ ଦେବୀ ପ୍ରସନ୍ନ ଚଣ୍ଡ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭା ନିର୍ବାଚନରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଦେବୀ ପ୍ରସନ୍ନ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୫୯,୬୮୫ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୯ ମସିହାରୁ ୨୦୧୪ ମସିହାଯାଏଁ କାର୍ଯ୍ୟ କରିଥିଲେ ।
ଉତ୍କଳ ରତ୍ନ ସମ୍ମାନ ଏକ ଭାରତୀୟ ସାହିତ୍ୟ-ସମ୍ବନ୍ଧିତ ସମ୍ମାନ । ଏହା ଆଧୁନିକ ଓଡ଼ିଆ ସାହିତ୍ୟ ପ୍ରତି ଉଲ୍ଲେଖନୀୟ ଅବଦାନ ପାଇଁ ଉତ୍କଳ ସାହିତ୍ୟ ସମାଜ ତରଫରୁ ଦିଆଯାଉଥିବା ସର୍ବୋଚ୍ଚ ସମ୍ମାନ । ପ୍ରତବର୍ଷ ଜଣେ ବିଶିଷ୍ଟ ସାହିତ୍ୟିକ ବା ଚର୍ଚ୍ଚିତ ବ୍ୟକ୍ତିତ୍ୱଙ୍କୁ କାର୍ଯ୍ୟ ନିର୍ବାହୀ ସମିତି ବୈଠକଦ୍ୱାରା ଚୟନ କରାଯାଇ ଉତ୍କଳ ରତ୍ନ ସମ୍ମାନରେ ସମ୍ମାନିତ କରାଯାଏ । ପ୍ରତିବର୍ଷ ଉତ୍କଳ ସାହିତ୍ୟ ସମାଜର ବାର୍ଷିକ ସମାବର୍ତ୍ତନ ଉତ୍ସବରେ ଏହି ସମ୍ମାନ ପ୍ରଦାନ କରାଯାଇଥାଏ । ଏଥିରେ ରୌପ୍ୟ ଟ୍ରଫି, ତାମ୍ର ଫଳକ ଏବଂ ଉପଢୌକନ ଓ ମାନପତ୍ର ଆଦି ଦେଇ ସମ୍ମାନିତ କରାଯାଏ ।
ବିନିମେଟିନିବ, ଏକ ବେପାର ନାମ ମେକଟୋଭି, ଏକ ଔଷଧ ଯାହା ମେଲାନୋମା ରପଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଏନକୋରାଫେନିବ୍ ସହିତ ବ୍ୟବହୃତ ହୁଏ ଯାହା ବିଆରଏଏଫ ପଜିଟିଭ୍ ଏବଂ ଅସ୍ତ୍ରୋପଚାରଦ୍ୱାରା ଅପସାରଣ କରାଯାଇପାରିବ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, ବାନ୍ତି, ତରଳ ଝାଡ଼ା ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କାର୍ଡ଼ିଓମାୟୋପାଥି, ରକ୍ତ ଜମାଟ ବାନ୍ଧିବା, ଆଖି ସମସ୍ୟା, ଫୁସଫୁସ ରୋଗ, ଯକୃତ ସମସ୍ୟା, ରାବଡୋମାୟୋଲାଇସିସ ଏବଂ ରକ୍ତସ୍ରାବ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏମଇକେ  କୁ ଅବରୋଧ କରିବାଦ୍ୱାରା ବିଆରଏଫ ସକ୍ରିୟତାକୁ ରୋକିଥାଏ, ଯାହାଦ୍ୱାରା କର୍କଟ ବୃଦ୍ଧିକୁ ମନ୍ଥର କରିଥାଏ । ୨୦୧୮ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଏହି ଔଷଧ ବ୍ୟବହାର ଅନୁମୋଦିତ ହୋଇଥିଲା ଯୁକ୍ତରାଷ୍ଟ୍ରରେ ଏହାର ୪ ସପ୍ତାହ ଚିକିତ୍ସାର ମୂଲ୍ୟ ୧୨,୮୦୦ ଡଲାର ଥିଲା ।
ରଘୁନାଥ ସାହୁ  (ଜନ୍ମ: ୧୫ ଫେବୃଆରୀ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ରଘୁନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଚିଲିକା ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରଘୁନାଥ ସାହୁ ୧୯୪୯ ମସିହାର ଫେବୃଆରୀ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଳୀ ସାହୁ ଏବଂ ପତ୍ନୀଙ୍କ ନାମ ସରସ୍ୱତୀ ସାହୁ । ରଘୁନାଥଙ୍କ ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ ରଘୁନାଥ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ନିଷ୍କ୍ରିୟ ଗ୍ୟାସ ଗୁଡ଼ିକ  ( : ; ନୋବେଲ ଗ୍ୟାସ) ମୌଳିକମାନଙ୍କର ପର୍ଯ୍ୟାୟ ସାରଣୀରେ ଏକ ଶ୍ରେଣୀ  । ଏହି ଶ୍ରେଣୀରେ ଥିବା ମୌଳିକ ମାନଙ୍କର ରାସାୟନିକ ପ୍ରତିକ୍ରିୟା କରିବାର କ୍ଷମତା ବହୁତ କମ ଥାଏ । ପ୍ରକୃତିକ ଭାବେ ମିଳୁଥିବା ଛଅଟି ନିଷ୍କ୍ରିୟ ଗ୍ୟାସ ଗୁଡ଼ିକ ହେଲେ: ହିଲିଅମ୍  , ନିଅନ୍  , ଆର୍ଗନ୍  , କ୍ରିପ୍‌ଟନ୍  , ଜେନନ୍  , ଓ ର‍୍ୟାଡ଼ନ୍   ।
କ୍ଲାଭିକ୍ଲ ଅସ୍ଥି ଭଗ୍ନ  (ଇଂରାଜୀ ଭାଷାରେ , ) କୁହାଯାଏ ଯେତେବେଳେ କୌଣସି କାରଣରୁ କ୍ଲାଭିକ୍ଲ   ଅସ୍ଥି ଭଗ୍ନ ହୋଇଯାଏ  । ସାଧାରଣତଃ ଭଙ୍ଗା ସ୍ଥାନରେ ଯନ୍ତ୍ରଣା ହୁଏ ଓ ପ୍ରଭାବିତ ସ୍ଥାନ ପାର୍ଶ୍ୱର ବାହୁ ଅଚଳ ହୋଇଯାଏ । ଆଘାତ ଜଟିଳ ହେଲେ ନିମୋଥୋରାକ୍ସ, ପାର୍ଶ୍ୱବର୍ତ୍ତୀ ରକ୍ତନଳୀ ଓ ସ୍ନାୟୁ ଆଘାତପ୍ରାପ୍ତ ଓ ସେହି ସ୍ଥାନର ଆକାର ଅସୁନ୍ଦର ହୋଇଯାଏ । କାନ୍ଧ ଉପରେ ପଡ଼ିଗଲେ ବା ଉର୍ଦ୍ଧ୍ୱ ଅବୟବ ସିଧା ଥାଇ ପଡ଼ିଗଲେ ବା ଅସ୍ଥି ଉପରେ ସଳଖ ଆଘାତ ପାଇଲେ ଏହି ହାଡ଼ ଭାଙ୍ଗିଯାଏ । ଶିଶୁ ଜନ୍ମ  (ଶିଶୁ ଜନ୍ମ) ହେଉଥିବା ସମୟରେ ମଧ୍ୟ ଭାଙ୍ଗିଯାଏ  । ଅଧିକାଂଶ ସମୟରେ ମଧ୍ୟଅସ୍ଥି ଭାଙ୍ଗିଯାଏ   । ଲକ୍ଷଣ ଓ ଚିହ୍ନ ଦେଖି ତ‌ଥା ଏକ୍ସ-ରେ  ଦେଖି ଭଙ୍ଗା ନିର୍ଣ୍ଣୟ କରିହୁଏ । କ୍ଲାଭିକ୍ଲ ଅସ୍ଥି ଭଗ୍ନ ହେଲେ ସାଧାରଣତଃ ଗୋଟିଏ ସ୍ଲିଙ୍ଗ ବା ଅଗ୍ରବାହୁ ଝୁଲେଇ କରି   ପ୍ରାୟ ୩ ସପ୍ତାହ ରଖିଦେଲେ ହାଡ଼ ଯୋଡ଼ିହୋଇଯାଏ । ଯନ୍ତ୍ରଣା ନିବାରଣ ନିମନ୍ତେ ପାରାସେଟାମୋଲ ଦିଆଯାଏ । ଏହି ଅସ୍ଥି ସାଧାରଣ ହେବାକୁ ପ୍ରାୟ ଅତି କମ୍‌ରେ ୫ ମାସ ଲାଗେ । ଖୋଲା ଭଙ୍ଗା   ଥିଲେ, ସ୍ନାୟୁ ବା ରକ୍ତ ନଳୀ ଆଘାତ ଥିଲେ ବା ଯୁବାବସ୍ଥାରେ ହାଡ଼ଟି ୧.୫ ସେମିରୁ ଛୋଟ ହୋଇଯାଇଥିଲେ ଅପରେଶନ କରିବା ଦରକାର ହୁଏ । ସାଧାରଣତଃ ୨୫ ବର୍ଷରୁ କମ୍ ବା ୭୦ ବର୍ଷ ବୟସରୁ ଅଧିକ ବୟସ୍କ ଲୋକଙ୍କର କ୍ଲାଭିକ୍ଲ ଅସ୍ଥି ଭଗ୍ନ ଅଧିକ ହୁଏ । ଅଳ୍ପ ବୟସ୍କ ଲୋକଙ୍କ ମଧ୍ୟରେ ମହିଳାଙ୍କ ଅପେକ୍ଷା ପୁରୁଷଙ୍କର ଅଧିକ ଭଙ୍ଗା ଦେଖାଯାଏ । ଯୁବାବସ୍ଥାରେ ୫ % ଲୋକଙ୍କର ଭଙ୍ଗା ହେଉଥିଲେ, ପିଲାଙ୍କ ଭଙ୍ଗା ୧୩ % ଭଙ୍ଗା ହେବା ଦେଖାଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୬ ଅପ୍ରେଲ ବର୍ଷର ୯୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୯୭ତମ  । ବର୍ଷ ଶେଷ ହେବା ପାଇଁ ଆଉ ୨୬୯ ଦିନ ବାକି ଅଛି ।
ହାତୀପଥର ରାୟଗଡ଼ା ଜିଲ୍ଲାର ପ୍ରମୁଖ ଆକର୍ଷଣ ତଥା ଏକ ଦର୍ଶନୀୟ ସ୍ଥାନ । ରାୟଗଡ଼ା ସହରଠାରୁ ପ୍ରାୟ ୩ କି.ମି ଦୂରରେ ନାଗାବଳୀ ନଦୀର ଉପରେ ଏକ ଛୋଟ ଜଳପ୍ରପାତ ନିକଟରେ ଦୁଇଟି ବିରାଟକାୟ ଶୀଳାଖଣ୍ଡ ଦୁଇଟି ହାତୀର ଭ୍ରମ ସୃଷ୍ଟି କରୁଥିବାରୁ ଏହାର ନାମକରଣ ଏପରି ହୋଇଥିବାର ଅନୁମାନ କରାଯାଏ । ୨୦୦୬ ମସିହାର ପ୍ରବଳ ବୃଷ୍ଟିପାତ ଫଳରେ ନାଗାବଳୀ ନଦୀ ହାତୀପଥର ନିକଟରେ ତାହାର ଗତିପଥ ପରିବର୍ତ୍ତନ କରିଥିବାରୁ ନିର୍ମାଣାଧୀନ କ୍ଷୁଦ୍ର ଜଳବିଦ୍ୟୁତ୍‌ ପ୍ରକଳ୍ପ ନଷ୍ଟ ହୋଇଯିବା ସହ ବର୍ତ୍ତମାନ ଏହାର ଆକର୍ଷଣ ହ୍ରାସ ପାଇଅଛି । ତେବେ ହାତୀପଥରର ପୁନରୁଦ୍ଧାର ନିମନ୍ତେ ଏକ ପ୍ରକଳ୍ପ କାର୍ଯ୍ୟକାରୀ ହେବାକୁ ଯାଉଛି । ତଥାପି ଅଦ୍ୟାପି ହାତୀପଥର ଏହାର ପରିବର୍ତ୍ତିତ ରୂପରେ ଆଖପାଖର ନିମ୍ନଲିଖିତ ଅନ୍ୟାନ୍ୟ ଦର୍ଶନୀୟ ସ୍ଥାନ ସହ ପର୍ଯ୍ୟଟକଙ୍କ ଦୃଷ୍ଟି ଆକର୍ଷଣ କରେ ।
ସେଟମେଲାନୋଟାଇଡ  (ଇଂରାଜୀ ଭାଷାରେ ), ଇମସିଭ୍ରି ବେପାର ନାମରେ ବିକ୍ରି ହୁଏ, ହେଉଛି ଏକ ଔଷଧ ଯାହା ମୋଟାପଣର ନିର୍ଦ୍ଦିଷ୍ଟ ଜେନେଟିକ କାରଣଗୁଡିକର ଚିକିତ୍ସା ପାଇଁ ବ୍ୟବହୃତ ହୁଏ  । ଏଥିରେ ମହତ୍ୱପୂର୍ଣ୍ଣ ପ୍ରୋ-ଓପିଓମେଲାନୋକର୍ଟିନ୍   ଅଭାବ, ପ୍ରୋପ୍ରୋଟିନ୍ କନଭର୍ଟେଜ୍ ସବଟିଲିସିନ/କେକ୍ସିନ ପ୍ରକାର 1  ( 1) ଅଭାବ, ଲେପ୍ଟିନ୍ ରିସେପ୍ଟର   ଅଭାବ ଏବଂ ବାର୍ଡେଟ-ବିଡଲ ସିଣ୍ଡ୍ରୋମ   ହୋଇପାରେ  । ଅତିକମରେ ୬ ବର୍ଷ ବୟସରେ ଏହା ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ପ୍ରତିକ୍ରିୟା, ବର୍ଦ୍ଧିତ ଚର୍ମ ସୁକ୍ଷ୍ମ ବର୍ଣ୍ଣକଣିକା ବା ପିଗମେଣ୍ଟେସନ୍, ମୁଣ୍ଡବିନ୍ଧା, ବାନ୍ତି, ତରଳ ଝାଡ଼ା, ପେଟ ଯନ୍ତ୍ରଣା ଏବଂ ଅବସାଦ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯୌନ ଉତ୍ପୀଡ଼ନ ଏବଂ ଆତ୍ମହତ୍ୟା ଚିନ୍ତାଧାରା ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ଏହି ଔଷଧ ଦେବାକୁ ପରାମର୍ଶ ଦିଆଯାଇନଥାଏ । ଏହା ଏକ ମେଲାନୋକର୍ଟିନ ୪  ( 4) ରିସେପ୍ଟର ଆଗୋନିଷ୍ଟ  । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସେଟମେଲାନୋଟାଇଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହି ଚିକିତ୍ସା ବାବଦ ମାସକୁ ପ୍ରାୟ ୩୩,୦୦୦ ଡଲାର ଖର୍ଚ୍ଚ ହୋଇଥାଏ ।
ଧନସାୟୀ ରଣଧୀର  (୨ ଜୁଲାଇ ୧୯୪୫ - ୭ ଜୁନ ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଟପାଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧନସାୟୀ ରଣଧୀର ୧୯୪୫ ମସିହାର ଜୁଲାଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୋମୁଳୁ ରଣଧୀର ଓ ପତ୍ନୀଙ୍କ ନାମ ପାର୍ବତୀ ରଣଧୀର । ରାଜନୈତିକ ଜୀବନ ଧନସାୟୀ ରଣଧୀର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଧନସାୟୀ ରଣଧୀର ୨୦୧୦ ମସିହାର ଜୁନ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୪ ବର୍ଷ ବୟସ ହୋଇଥିଲା ।
ଆଜବେସ୍ଟୋସିସ  (ଇଂରାଜୀ ଭାଷାରେ ) ରୋଗ ହୁଏ ଯେତେବେଳେ ଆଜବେସ୍ଟସ   ସଂସ୍ପର୍ଶରେ ଆସି ଏକ ମାନବ ଫୁସଫୁସରେ   ଦୀର୍ଘକାଳୀନ ପ୍ରଦାହ   ରୋଗ ହୁଏ ଓ ସେଠାରେ ସ୍କାର   ହୋଇଯାଏ  । ରୋଗୀର ଅଣନିଶ୍ୱାସୀ  , କାସ, ହୁଇଜିଙ୍ଗ  , ଛାତି ଯନ୍ତ୍ରଣା   ଇତ୍ୟାଦି ଲକ୍ଷଣ ଦେଖାଯାଏ । ରୋଗ ସାଂଘାତିକ ହେଲେ ଫୁସଫୁସ କର୍କଟ, ମେସୋଥେଲିଓମା  , ପ୍ଲୁରାଲ ଫାଇବ୍ରୋସିସ  , ଫୁସଫୁସ ହୃତ୍‌ପିଣ୍ଡ ରୋଗ   ଇତ୍ୟାଦି ଜଟିଳ ରୋଗ ହୁଏ । ଆଜବେସ୍ଟସ ତନ୍ତୁ ପ୍ରଶ୍ୱାସରେ   ଗଲେ ଆଜବେସ୍ଟୋସିସ ରୋଗ ହୁଏ । ଏହି ରୋଗ ହେବା ନିମନ୍ତେ ଅଧିକ ଓ ଦୀର୍ଘକାଳୀନ ଆଜବେସ୍ଟସ ସଂସ୍ପର୍ଶ ଆବଶ୍ୟକ ହୁଏ । ଯେଉଁମାନେ ଏହି ପଦାର୍ଥ ସ‌ହିତ ଏହି ସ୍ତରର କାମ କରନ୍ତ ସେମାନଙ୍କର ଏହି ରୋଗ ହେବା ସମ୍ଭାବନା ଅଧିକ ରହେ । ସବୁ ପ୍ରକାରର ଆଜବେସ୍ଟସ ଯୋଗୁ ଏହି ରୋଗ ହୋଇପାରେ । ତେଣୁ ଏବେକାର ଆଜବେସ୍ଟସକୁ ଅସ୍ଥିର ନ‌କରି ସେହିଭଲି ରଖିବାକୁ ପରାମର୍ଶ ଦିଆଯାଏ । ଆଜବେସ୍ଟସ ସଂସ୍ପର୍ଶ ଇତିହାସ ଓ ଉପ‌ଯୁକ୍ତ ମେଡିକାଲ ଇମେଜିଙ୍ଗ   କରି ରୋଗ ନିର୍ଣ୍ଣୟ କରାଯାଏ । ଏହା ଏକ ପ୍ରକାର ଇଣ୍ଟରସ୍ଟିସିଆଲ ପଲମୋନାରି ଫାଇବ୍ରୋସିସ   ରୋଗ । ଆଜବେସ୍ଟୋସିସ ରୋଗ ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ । ଇନଫ୍ଲୁଏଞ୍ଜା ଟିକା  , ନିମୋକୋକାଲ ଟିକା   , ସ‌ହାୟକ ଯତ୍ନ  , ଧୂମ୍ରପାନ ବନ୍ଦ ଓ ଅମ୍ଳଜାନ ଥେରାପି   ଦେଇ ଚିକିତ୍ସା କରାଯାଏ । ସନ ୨୦୧୫ରେ ଏହି ରୋଗରେ ୧୫୭,୦୦୦ ଲୋକ ଆକ୍ରାନ୍ତ ହୋଇ ୩,୬୦୦ ଲୋକ ମୃତ୍ୟୁ ବରଣ କରିଥିଲେ । ଏହି ରୋଗକୁ ପ୍ରତିରୋଧ କରିବା ନିମନ୍ତେ ଅନେକ ଦେଶରେ ଏହାର ବ୍ୟବ‌ହାର ବନ୍ଦ କରାଯାଇଛି ।
ଗ୍ରେଗୋରୀ ପାଞ୍ଜି ଅନୁସାରେ ୪ ମାର୍ଚ୍ଚ ବର୍ଷର ୬୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୬୪ତମ  । ବର୍ଷ ଶେଷ ହେବା ପାଇଁ ଆଉ ୩୦୨ ଦିନ ବାକି ଅଛି ।
ଇନ୍ଦ୍ରଧନୁ ୧୯୯୩ ମସିହାରେ କଟକରୁ ପ୍ରକାଶିତ ହୋଇଥିବା ଏକ ପତ୍ରିକା। ବିଜୁଳି ସହିତ ଏହାର ଦୀର୍ଘ ବିବାଦ ଓଡ଼ିଆ ସାହିତ୍ୟର ଇତିହାସରେ ଏକ ଆମୋଦକର ଅଧ୍ଯାୟ। ସାହିତ୍ୟର ଇତିହାସରେ ଏକ ଆମୋଦକର ଅଧ୍ଯାୟ। 9 2023   ଓଡ଼ିଆ ସାହିତ୍ୟରେ ଇନ୍ଦ୍ରଧନୁ ବିଜୁଳି କଳି ଦୀର୍ଘ. ୪ ବର୍ଷ କାଳ ଲାଗି ରହିଥିଲା। ଓଡ଼ିଆ. ପତ୍ରିକା  'ଇନ୍ଦ୍ରଧନୁ'  ଓ  'ବିଜୁଳି'  ଯଥାକ୍ରମେ ଉପେନ୍ଦ୍ରଭଞ୍ଜ ଓ ରାଧାନାଥ. ରାୟଙ୍କର ଗୁଣଗାନ କରି ... ବିଂଶ ଶତାବ୍ଦୀର ଓଡ଼ିଆ ସାହିତ୍ୟ ସମାଜରେ ହୋଇଥିଲା ଏକ ସାହିତ୍ୟ ଯୁଦ୍ଧ ଯାହା  ବୀଜୁଳୀ-ଇନ୍ଦ୍ରଧନୁ ସଂଘର୍ଷ  ନାମରେ ଜଣାଶୁଣା । ଗୋଟିଏ ପଟରେ ଥିଲେ କବିବର ରାଧାନାଥ ରାୟ ଅନ୍ୟ ପଟରେ ତାଙ୍କ ବିରୋଧୀ କବିସମ୍ରାଟ ଉପେନ୍ଦ୍ର ଭଞ୍ଜଙ୍କ ନାଆଁରେ ତାଙ୍କର ବିରୋଧ କରୁଥିଲେ । ବାମଣ୍ଡାରାଜା ସୁଢଳଦେବ କବିବରଙ୍କର ସମର୍ଥକ ଥିଲେ ତେଣୁ ତାଙ୍କ ପ୍ରଚେଷ୍ଟାରେ ରାଜଧାନୀ ଦେବଗଡ଼ରୁ ପ୍ରକାଶ ପାଇଲା ବିଜୁଳି ପତ୍ରିକା । ବିଜୁଳି ପତ୍ରିକା ବିପକ୍ଷରେ ପ୍ରକାଶିତ ହେଲା ଇନ୍ଦ୍ରଧନୁ ପତ୍ରିକା । ଇନ୍ଦ୍ରଧନୁ ପତ୍ରିକାର ସମର୍ଥକଙ୍କ ମଧ୍ୟରେ ଥିଲେ ଗୋପାଳବଲ୍ଲଭ ଦାଶ,ଗୌରୀଶଙ୍କର ରାୟ,ରମାଶଂକର ରାୟ,ବନମାଳୀ ସିଂହ ଭଳି ବ୍ୟକ୍ତିତ୍ୱ........ ଇନ୍ଦ୍ରଧନୁବାଲା ତାଙ୍କ ପ୍ରତିପକ୍ଷଙ୍କୁ ବଙ୍ଗାଳି ସାହିତ୍ୟର ଓଡ଼ିଆକରଣ କରିବାର ଆରୋପ ଲଗାଉଥିଲା ବେଳେ ବିଜୁଳି ଦଳ ଇନ୍ଦ୍ରଧନୁବାଲାଙ୍କ କବିତା ଓ କାବ୍ୟକୁ ଡିକ୍ସନାରୀ ଓ ଅଶ୍ଳୀଳ ଆଖ୍ୟା ଦେଇ ମସୀଯୁଦ୍ଧ ଆରମ୍ଭ କରିଦେଇଥାନ୍ତି । ଗୋପବନ୍ଧୁ ଦାସ ପୁରୀ ଜିଲ୍ଲା ସ୍କୁଲରେ ପଢିଲା ଦିନୁଁ ଇନ୍ଦ୍ରଧନୁର ପକ୍ଷ ।
ବୀର ବିକ୍ରମାଦିତ୍ୟ ସିଂହ ବରିହା  (୧୪ ମଇ ୧୯୨୦ - ୨୬ ଜାନୁଆରୀ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୫୬ ପଦ୍ମପୁର ଉପ ନିର୍ବାଚନ, ୧୯୫୭, ୧୯୬୧, ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୀର ବିକ୍ରମାଦିତ୍ୟ ସିଂହ ବରିହା ୧୯୨୦ ମସିହାର ମଇ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାନନ୍ଦ ସିଂହ । ରାଜନୈତିକ ଜୀବନ ବୀର ବିକ୍ରମାଦିତ୍ୟ ସିଂହ ବରିହା ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ଏବଂ ପରେ ଜନ କଂଗ୍ରେସରେ ଓ ଶେଷରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୫୭ରୁ ୧୯୫୯ ଓ ୧୯୬୩ରୁ ୧୯୬୫ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ବୀର ବିକ୍ରମାଦିତ୍ୟ ସିଂହ ବରିହା ୨୦୦୩ ମସିହାର ଜାନୁଆରୀ ୨୬ ତାରିଖରେ ୮୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
୧୯୪୩   ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1943 ବର୍ଷ, 2 ଶହସ୍ରାବ୍ଦର 943 ବର୍ଷ, 20 ଶତାବ୍ଦୀର 43 ବର୍ଷ, ଏବଂ ୧୯୪୦ ଦଶକର 4 ବର୍ଷ ଥିଲା ।
ମର୍ଦ୍ଦକୋଟ ଓଡ଼ିଶାର ଗଞ୍ଜାମ ଜିଲ୍ଲାର ବେଗୁନିଅପଡା ବ୍ଲକ ଅନ୍ତର୍ଗତ ଏକ ଗ୍ରାମ । ଏହି ଗାଆଁଟି ଓଡ଼ିଶାର କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଛତରପୁରଠାରୁ ମାତ୍ର ୪୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହି ଗ୍ରାମରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ହରିହର ମର୍ଦ୍ଦରାଜ ଉଚ୍ଚ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁର ଆରମ୍ଭରେ ଏକ ଜଗନ୍ନାଥ ମନ୍ଦିର ଅଛି । ଏଠି ସହିତ ମା ବହୂତୀ ମନ୍ଦିର ଓ ନୀଳକଣ୍ଠେଶ୍ୱର ମନ୍ଦିର ଅବସ୍ଥିତ । ଏଠାରେ ପ୍ରତିବର୍ଷ ମେରୁ ପର୍ବ / ସଙ୍କରାନ୍ତି ଅନୁଷ୍ଠିତ ହୋଇଥାଏ ।
ହାଡ଼ବାଈ ଓଡ଼ିଶାର ଲୋକବିଶ୍ୱାସରେ ଥିବା ଏକ ଜଣାଶୁଣା ଅପଦେବତୀ । କେତେକ ଲୋକେ ହାଡ଼ବାଈ ଏକ ନିର୍ଦ୍ଦିଷ୍ଟ ପ୍ରକାରର ଡାହାଣୀ ବୋଲି କହିଥାନ୍ତି । ଅନ୍ୟମତେ ସେ ଏକ ଯୋଗିନୀ । ହାଡ଼ବାଈ କୌଣସି ବ୍ୟକ୍ତିର ଗୃହରେ ଆବେଶ କଲେ ସେ ବ୍ୟକ୍ତି ଉପରେ ବା ସେ ବ୍ୟକ୍ତିର ଘରେ ନାନାବିଧ ସଙ୍କଟ ହୁଏ । ଏହି ହେତୁରୁ ଲୋକେ ହାଡ଼ବାଈଙ୍କୁ ପୂଜନ୍ତି ଓ ହାଡ଼ବାଈ ଲାଗିଲେ ଗୁଣିଆ ତାକୁ ଛଡ଼ାଇଥାଏ । ଡଃ କୁଞ୍ଜବିହାରୀ ଦାଶ ହାଡ଼ବାଈ ସମ୍ପତ୍ତିର ଦେବୀ ବୋଲି ଉଲ୍ଲେଖ କରିଛନ୍ତି । ଶତ୍ରୁକୁ ପରାସ୍ତ କରି କାଙ୍ଗାଳ କରିବା ପାଇଁ ଏହାଙ୍କ ଆରାଧନା କରାଯାଏ । ହାଡ଼ବାଈଙ୍କ ଆବେଶ ହେଲେ ଘର ମଧ୍ୟରେ କେହି ନଥିଲା ବେଳେ ହଠାତ୍ ଟେକା, ମଳମୂତ୍ର, ଖପରା, ବାଲି ଆଦି ଆସି ପଡ଼ିଥାଏ । ଯେତେ ସାବଧାନ ହେଲେ ମଧ୍ୟ ଏସବୁ ଅମଙ୍ଗଳ ପଦାର୍ଥ ଶୂନ୍ୟରୁ ଆସି ପତିତ ହୁଏ । କେଉଁଠାରୁ ଏହିସବୁ ପଡ଼ିଲା କେହି ଜାଣିପାରନ୍ତି ନାହିଁ । ଖାଇଦ୍ୟ ଓ ରନ୍ଧନ ବାସନ ଆଦିରେ ମଧ୍ୟ ବିଷ୍ଠା ମିଶିଯିବା ବା ବୋଳା ହେବା ଦେଖାଯାଏ । ଢାଙ୍କୁଣୀ ଘୋଡ଼ାଇ ରଖିଲେ ମଧ୍ୟ ପାତ୍ର ଭିତରୁ ମଇଳା ବାହାରେ । ଏହିପରି ସେହି ଘରେ ଅନେକ ନିର୍ଯ୍ୟାତନା ସହିବାକୁ ପଡ଼େ । ଗୁଣିଆମାନେ ମନ୍ତ୍ରତନ୍ତ୍ର ବଳରେ ଏ ଦେବୀଙ୍କୁ କୌଣସି ଅନ୍ୟ ବ୍ୟକ୍ତିଙ୍କ ଘରକୁ ପେଷନ୍ତି ଓ ମନ୍ତ୍ର ପ୍ରଭାବରେ ମଧ୍ୟ ଦେବୀଙ୍କୁ ପ୍ରତ୍ୟାହାର କରନ୍ତି । ଗୋପାଳ ଚନ୍ଦ୍ର ପ୍ରହରାଜ ନିଜର ବିଶାଳକାୟ ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷରେ ହାଡ଼ବାଈ ଦେବୀଙ୍କ ବିଷୟରେ ନିଜର ଅନୁଭୂତିଟିଏ ଲିପିବଦ୍ଧ କରିଛନ୍ତି । କଟକ ନଗରର ଭାଷାକୋଷ ଲେନ୍ ନିକଟସ୍ଥ ପ୍ଯାରୀ ମୋହନ ସେନ୍ ଗଳିରେ ମାର୍ଚ୍ଚ ଏପ୍ରେଲି ମାସରେ ଏପରି ଘଟନା ଘଟିଥିବା ଏ ଗ୍ରନ୍ଥକାର ସ୍ୱଚକ୍ଷୁରେ ଦେଖିଛି । ଏପରି କି, ଆକ୍ରାନ୍ତ ପରିବାରର ବ୍ଯକ୍ତିମାନେ ଅନ୍ଯ ଲୋକଙ୍କ ଘରକୁ ନିମନ୍ତ୍ରିତ ହୋଇ ଖାଇବାକୁ ଗଲେ ସୁଦ୍ଧା ସେଠାରେ ସେମାନଙ୍କ ଖାଇବା ପତ୍ରରେ ବିଷ୍ଠା ପଡ଼ୁଥିବା ଦେଖାଗଲା । ଅନ୍ଯ ଲୋକ ସେ ସ୍ଥାନକୁ ଆସି ହାଡ଼ବାଈ ଦେବୀଙ୍କୁ ନିନ୍ଦା କଲେ ତାହା ଉପରେ ମଧ୍ଯ ଟେକା, ବିଷ୍ଠା ଆଦି ଆକସ୍ମିକ ଭାବରେ ପଡ଼ୁଥିବା ଦେଖା ହୋଇଥିଲା । କେତେ ମାସ ପରେ ଜଣେ ଗୁଣିଆ ଆସି ତାନ୍ତ୍ରିକ କର୍ମ ଅନୁଷ୍ଠାନ କରିବାରୁ ଏ ନିର୍ଯ୍ୟାତନ ବନ୍ଦ ହେଲା । ଅପଦେବତୀମାନଙ୍କ ସମ୍ମାନପୂର୍ବକ ପୂଜନ ଓ ବଳି ଇତ୍ୟାଦିଦ୍ୱାରା ଦୁଷ୍ପ୍ରଭାବକୁ ଅନେକ ମାତ୍ରାରେ କମେଇହେବ ଏହା ଏକ ଆଦିମ ବିଶ୍ୱାସ । ସେହି ବିଶ୍ୱାସ କ୍ରମେ ଲୋକେ ହଇଜା ରୋଗ ଓ ହାଡ଼ବାଈଙ୍କୁ ଠାକୁରାଣୀଙ୍କ ରୂପେ ପୂଜା କରନ୍ତି । ପୁରୀର ତିଆଡ଼ି ସାହିର ଗୋସାଣୀ ପ୍ରତିମାନଙ୍କୁ ଅନେକ ବର୍ଷ ଧରି ହାଡ଼ବାଈ ନାମରେ ଅଭିହିତ କରାଯାଉଛି । ଏହାଙ୍କ ମୂର୍ତ୍ତି ଠିକ ଅନ୍ୟ ଗୋସାଣୀଙ୍କ ଅନୁରୂପ ମହିଷମର୍ଦ୍ଦିନୀ ଦୁର୍ଗାଙ୍କ ଭଳି ନିର୍ମିତ । ହାଡ଼ବାଈଙ୍କୁ ଅନେକ ଗ୍ରାମରେ ଗ୍ରାମଦେବତୀ ଭାବେ ଆରାଧନା କରାଯାଏ । ଭୁବନେଶ୍ୱରର ମଞ୍ଚେଶ୍ୱରଠାରେ ହାଡ଼ବାଈ ଦେବୀଙ୍କର ଏକ କ୍ଷୁଦ୍ର ଦେଉଳ ରହିଛି ।
ସରସ୍ୱତୀ ପ୍ରଧାନ‌  ୩୦ ମଇ ୧୯୨୫   ୧ ନଭେମ୍ବର ୨୦୨୩  ଜଣେ ଓଡ଼ିଆ ରାଜନୀତିଜ୍ଞା । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୭୨ ମସିହାରୁ ୧୯୭୮ ମସିହା ପର୍ଯ୍ୟନ୍ତ ରାଜ୍ୟ ସଭାର ସାଂସଦ ଭାବରେ କାର୍ଯ୍ୟ କରିଥିଲେ । ସେ ଲିଙ୍ଗଗତ ସମାନତା ପାଇଁ କାର୍ଯ୍ୟ କରୁଥିଲେ । ଜନ୍ମ, ପରିବାର ଓ ଶିକ୍ଷା ସରସ୍ୱତୀ ପ୍ରଧାନ‌ ୧୯୨୫ ମସିହାର ମଇ ୩୦ ତାରିଖରେ ବରଗଡ଼ ଜିଲ୍ଲାର କେନ୍ଦୁପଲି ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଦନ ମୋହନ ପ୍ରଧାନ ଓ ପତିଙ୍କ ନାମ ଦୁର୍ଯ୍ୟୋଧନ ପ୍ରଧାନ । ପେଶାରେ ସେ ଜଣେ ଶିକ୍ଷୟିତ୍ରୀ ଥିଲେ ଏବଂ ରାଜନୀତିରେ ଯୋଗ ଦେବା ପୂର୍ବରୁ ଜଣେ ପ୍ରଧାନଶିକ୍ଷୟିତ୍ରୀ ଭାବରେ ସେ କାମଗାଁ ଉଚ୍ଚ ବିଦ୍ୟାଳୟରେ କାର୍ଯ୍ୟରତ ଥିଲେ । ରାଜନୈତିକ ଜୀବନ ସରସ୍ୱତୀ ପ୍ରଧାନ‌ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୨ ମସିହାରୁ ୧୯୭୮ ମସିହା ପର୍ଯ୍ୟନ୍ତ ସେ କଂଗ୍ରେସ ପ୍ରାର୍ଥୀ ଭାବରେ ରାଜ୍ୟ ସଭାକୁ ନିର୍ବାଚିତ ହୋଇ ସାଂସଦ ଭାବରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭାବରେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧୦୯୦୦ ଖଣ୍ଡ ଭୋଟ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ କମ୍ୟୁନିଷ୍ଟ ପାର୍ଟିର ପ୍ରାର୍ଥୀ ନଟବର ବଞ୍ଛୋରଙ୍କୁ ୪୪୫୯ ଖଣ୍ଡ ଭୋଟ୍‌ରେ ପରାସ୍ତ କରି ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ଶିକ୍ଷାମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭାବରେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୯୫୮୦ ଖଣ୍ଡ ଭୋଟ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ କମ୍ୟୁନିଷ୍ଟ ପାର୍ଟିର ପ୍ରାର୍ଥୀ କେକେ ଦେବୀଙ୍କୁ ୭୧୯୬ ଖଣ୍ଡ ଭୋଟ୍‌ରେ ପରାସ୍ତ କରି ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ତୃତୀୟଥର ପାଇଁ ନିର୍ବାଚନ ଲଢ଼ିଥିଲେ, ମାତ୍ର ଏଥିରେ ପରାସ୍ତ ହୋଇଥିଲେ । ୧୯୭୨ ମସିହାରେ ସେ ଭାରତୀୟ ସଂସଦର ଉପର ସଦନ ରାଜ୍ୟ ସଭାକୁ ଜଣେ ସାଂସଦ ଭାବରେ ନିର୍ବାଚିତ ହୋଇଥିଲେ । ମୃତ୍ୟୁ ୨୦୨୩ ମସିହାର ନଭେମ୍ବର ୧ ତାରିଖରେ ସେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୮ ବର୍ଷ ବୟସ ହୋଇଥିଲା ।
ଆଲ୍‌ଭିନ ଆଇଜାକ କାଳୀଚରଣ  (ଜନ୍ମ ୨୧ ମାର୍ଚ୍ଚ୍ ୧୯୪୯ ) ଜଣେ ପୂର୍ବତନ ୱେଷ୍ଟ ଇଣ୍ଡିଜର ଜାତୀୟ କ୍ରିକେଟ ଖେଳାଳି  । ସେ ଇଣ୍ଡୋ- ଗୁଏନିଜ ବଂଶର ଜନ୍ମିତ ଥିଲେ ଓ ୱେଷ୍ଟ ଇଣ୍ଡିଜ ପାଇଁ ୧୯୭୨ ମସିହାରୁ ୧୯୮୧ ମସିହା ଯାଏ ଖେଳିଥିଲେ । ତାଙ୍କର ଜନ୍ମ ବ୍ରିଟିଶ ଗୁଏନାରେ  ( ବର୍ତ୍ତମାନ ଗୁଏନା ) ହୋଇଥିଲା  । ତାଙ୍କ ଭାଇ ଡେରେକ ଗୁଏନ ପାଇଁ ପ୍ରଥମ ଶ୍ରେଣୀ କ୍ରିକେଟ ଖେଳିଥିଲେ ଓ ପରେ ଆମେରିକା ଯୁକ୍ତରାଷ୍ଟ୍ରରେ ଖେଳିଥିଲେ । କାଳୀଚରଣ ତାଙ୍କର ସତର୍କ ତଥା ନିଖୁଣ ବ୍ୟାଟିଂ ପାଇଁ ଜଣାଶୁଣା ଥିଲେ । ୧୯୭୩ ମସିହାରେ ବିଖ୍ୟାତ  " ୱିସଡେନ"  ପତ୍ରିକାର  " ୱିସଡେନ କ୍ରିକେଟର ଓଫ ଦି ଇୟର "  ପୁରସ୍କାର ପାଇଥିଲେ । ସେ ଜଣେ ବାମ ହାତି ବେତସମେନ ଓ ଡାହାଣହାତୀ ଅଫ- ସ୍ପିନ ବୋଲର । ସେ ୧୯୭୫ ଓ ୧୯୭୯ ବିଶ୍ୱକପ ବିଜେତା ୱେଷ୍ଟ ଇଣ୍ଡିଜ ଦଳର ସଦସ୍ୟ ଥିଲେ ।ତାଙ୍କର ସର୍ବାଧିକ ସ୍କୋର ୧୮୭ ଭାରତ ବିରୁଦ୍ଧରେ ୧୯୭୮-୭୯ ମସିହାର ୱେଷ୍ଟ ଇଣ୍ଡିଜର ଟୁରରେ ହେଇଥିଲା । ବ୍ରିଟିଶ ଘରେଇ କ୍ରିକେଟରେ ସେ ୱାରବିକଶଇୟାର ତରଫରୁ ସଫଳତାର ସହ ବହୁ ବର୍ଷ ଖେଳିଥିଲେ । ୧୯୮୬ ମସିହାରେ ସେ ନାଟୱେଷ୍ଟ ଟ୍ରଫି ପାଇଁ ସେହି ଦଳ ତରଫରୁ ଅକ୍ସଫୋର୍ଡଶାଇଆର ବିରୁଦ୍ଧରେ ଏକ ଏକଦିବଶୀୟ ମେଚରେ ସେ ୨୦୬ ରଣ କରିବା ସହ ୩୨ ରନ ଦେଇ ୬ଟି ୱିକେଟ ନେଇଥିଲେ । . ଇଂଲଣ୍ଡ ବିରୁଦ୍ଧ ଏକ ଟେଷ୍ଟ ମେଚର ପ୍ରଥମ ଦିବସରେ ସେ ୧୫୮ ରନ୍ କଳା ପରେ ବିବାଦୀୟ ପରିସ୍ଥିତିରେ ଶେଷ ବଲରେ ଟନୀ ଗ୍ରେଙ୍କଦ୍ୱାରା ରନ ଆଉଟ ହେଇ ଚର୍ଚ୍ଚିତ ହେଇଥିଲେ । ସେ ୧୯୭୭ ମସିହାରେ ବିଦ୍ରୋହୀ ବିଶ୍ୱ ସିରିଜ କ୍ରିକେଟରେ ଯୋଗ ଦେବାରେ ବିଫଳ ହେବା ପରେ ୱେଷ୍ଟ ଇଣ୍ଡିଜ ଜାତୀୟ ଦଳର ଅଧିନାୟକ ଭାବରେ ନିଯୁକ୍ତ ହେଇଥିଲେ । କିନ୍ତୁ ତାହା ପରେ ସେ ଦକ୍ଷିଣ ଆଫ୍ରିକାକୁ ଏକ ଅଣ - ଅଫିସିଆଲ ବିଦ୍ରୋହୀ ଟୁରରେ ଯାଇ କ୍ରିକେଟରେ ଜାତିବାଦ ବିରୋଧୀ ଆନ୍ଦୋଳନକାରୀଙ୍କ ସମ୍ମୁଖୀନ ହେଇଥିଲେ ।ଉଲ୍ଲେଖଯୋଗ୍ୟ ଯେ , ସେ ସମୟରେ ଦକ୍ଷିଣ ଆଫ୍ରିକାକୁ ବିଶ୍ୱ ସମୁଦାୟ ଜାତିଭେଦ ନୀତି ଅବଲମ୍ବନ କରୁଥିବାରୁ ସମସ୍ତ ପ୍ରକାର ଖେଳରୁ ବାସନ୍ଦ କରିଥିଲେ । ଏହା ପରେ ସେ ଦକ୍ଷିଣ ଆଫ୍ରିକାର ଅରେଞ୍ଜ ଫ୍ରି ଷ୍ଟେଟ ଓ ଟ୍ରାନସଭାଲ ତରଫରୁ ଖେଳିଥିଲେ । ବର୍ତ୍ତମାନ କାଳୀଚରଣ ଯୁକ୍ତରାଷ୍ଟ୍ର ଆମେରିକାର ନର୍ଥ କାରୋଲିନାରେ ଅବସ୍ଥାନ କରି ସେଠାରେ ଯୁବକମାନଙ୍କୁ କ୍ରିକେଟ କୋଚିଙ୍ଗ ପ୍ରଦାନ କରୁଛନ୍ତି । ଅନ୍ତର୍ଜାତିକ ଇଣ୍ଟର୍ନେଟ ସଂସ୍ଥାନ କନ୍ନେକ୍ଟ ନାମକ କମ୍ପାନୀର ସେ ବର୍ତ୍ତମାନ ବ୍ରାଣ୍ଡ ଆମ୍ବାସାଡର ଭାବରେ ରହିଛନ୍ତି ।
ସଂସ୍କୃତି ସଞ୍ଜୟ ବାଲଗୁଡେ  (ଜନ୍ମ: ୧୯ ଡିସେମ୍ବର ୧୯୯୨) ଜଣେ ଭାରତୀୟ ଅଭିନେତ୍ରୀ ଯିଏକି ମରାଠୀ ଭାଷାର ଦୂରଦର୍ଶନ ଓ କଥାଚିତ୍ର ଆଦିରେ ଅଭିନୟ କରନ୍ତି  । ତାଙ୍କ ଅଭିନୀତ କଥାଚିତ୍ର ସର୍ଭା ଲାଇନ୍ ଭାସ୍ତା ଆହେଟ ପାଇଁ ବେଶ ଜଣାଶୁଣା । ୨୦୧୧ ମସିହରେ ଜୀ ମରାଠୀରେ ପ୍ରସାରିତ ହେଉଥିବା ଏକ ମରାଠୀ ଧରାବାହିକ ପିଞ୍ଜାରାରେ ସେ ଅଭିନୟ କରିବା ଆରମ୍ଭ କରିଥିଲେ । ବ୍ୟକ୍ତିଗତ ଜୀବନ ୧୯୯୨ ମସିହାର ଡିସେମ୍ବର ୧୯ ତାରିଖରେ ସେ ମହାରାଷ୍ଟ୍ରର ପୁଣେଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଞ୍ଜୟ ବାଲଗୁଡେ ଏବଂ ମାତାଙ୍କ ନାମ ସଞ୍ଜିବନୀ ବାଲଗୁଡେ । ଅଭିନୀତ କଥାଚିତ୍ର ଦୂରଦର୍ଶନ ଆଧାର ବାହର ଲିଙ୍କ ଇନଷ୍ଟାଗ୍ରାମରେ ସଂସ୍କୃତି
କିଶୋର ଦାଶ ଜଣେ ଓଡ଼ିଆ ରାଜନୀତିଜ୍ଞ । କିଶୋର ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତିମୋର୍ଚ୍ଚାର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କିଶୋର ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତିମୋର୍ଚ୍ଚାର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କାର୍ଯ୍ୟ କରିଛନ୍ତି ।
କରେଡ଼ି ହ୍ରଦ ବା କୁମାରବାହ ହ୍ରଦ ଭାରତୀୟ ରାଜ୍ୟ ହିମାଚଳପ୍ରଦେଶର କାଙ୍ଗରା ଜିଲ୍ଲାର ଧର୍ମଶାଳା ନିକଟରେ ଅବସ୍ଥିତ । ଏକା ଏକ ମୃଦୁ ଜଳ ବିଶିଷ୍ଟ ତଥା ସମୁଦ୍ର ପତ୍ତନରୁ 2934 ମିଟର ଉଛରେ ଧଉଳିଧାର ପର୍ବତ ମାଲାର ଦକ୍ଷିଣରେ ଅବସ୍ଥିତ । ଧଉଳିଧାର ପର୍ବତ ଶିକ୍ଷାରର ବରଫ ତରଲି ଏହି ହ୍ରଦକୁ ଜଳ ପ୍ରଦାନ କରେ । ବରଫରୁ ଜଳ ଆସୁଥିବାରୁ ଏହାର ଜଳ ସ୍ୱଚ୍ଛ ଥାଏ ଓ କେତେକ ସ୍ଥାନରେ ହ୍ରଦର ନିମ୍ମ ଭୂମି ଦେଖା ଯାଉଥାଏ । ଏଠାରେ ଏକ ଶିବ ଓ ଶକ୍ତି ମନ୍ଦିର ରହିଛି । ଏହା ଏକ ଟ୍ରେକିଙ୍ଗ ଅଞ୍ଚଳ ଭାବରେ ପର୍ଯ୍ୟଟକମାନଙ୍କୁ ଆକର୍ଷିତ କରେ । ହ୍ରଦଟି ଶୀତ କଳାରେ ବରଫାବୃତ ରହିଥାଏ । ବ୍ୟୁପତ୍ତି ନିକଟରେ ଥିବା ଗଦଦି ଗ୍ରାମ କରେଇର ନାମାନୁସାରେ ଏହା କରେଇ ହ୍ରଦ ରହିଛି । ଯାତାୟତ ହ୍ରଦ ସମୀପକୁ ରାସ୍ତା ପକ୍କା ରାସ୍ତା ନଥିଲେ ମଧ୍ୟ ନିକଟସ୍ଥ କରେଇ ଯାଏ ଧର୍ମଶାଳାରୁ ଆସି ସେଠାରୁ ମାଟି ରାସ୍ତାରେ ହ୍ରଦ ନିକଟରେ ପହଞ୍ଚି ହୁଏ । ଏଠାରେ ଯାତ୍ରୀ ମାନଙ୍କ ପାଇଁ ରହଣିର ମଧ୍ୟ ବ୍ୟବସ୍ଥା ରହିଛି । ଜିପରେ ଏଠାକୁ ମାକ ଲିୟଡଗଞ୍ଜଠାରୁ ଆସି ହୁଏ ।
ଉଚ୍ଚ ରକ୍ତକୋଲେଷ୍ଟେରଲ ବା ହାଇପରକୋଲେଷ୍ଟେରୋମିଆ  (ଇଂରାଜୀ ଭାଷାରେ ) କୁହାଯାଏ ଯେତେବେଳେ ରକ୍ତରେ ଉଚ୍ଚ ସ୍ତରର କୋଲେଷ୍ଟେରଲ ଉପସ୍ଥିତ ଥାଏ  ଏହା ଏକ ପ୍ରକାର ଅସ୍ୱାଭାବିକ ରକ୍ତ ଲିପିଡ, ଯେଉଁଥିରେ ଉଚ୍ଚ ଟ୍ରାଇଗ୍ଲାଇସେରାଇଡ୍ ଏବଂ କମ୍ ଏଚଡିଏଲ କୋଲେଷ୍ଟେରଲ ଥାଏ  ସାଧାରଣତଃ ଏଥିରେ କୌଣସି ଲକ୍ଷଣ ଦେଖାଯାଏ ନାହିଁ  ଗୁରୁତର ଅବସ୍ଥାରେ ଜାନ୍ଥୋମା ହୋଇପାରେ  ଅବସ୍ଥା ଜଟିଳ ହେଲେ ହୃଦଘାତ, ଷ୍ଟ୍ରୋକ୍ ଏବଂ ପେରିଫେରାଲ୍ ଭାସ୍କୁଲାର୍ ରୋଗ ହୋଇପାରେ  ଜେନେଟିକ୍ ରୋଗ ଯେପରିକି ପାରିବାରିକ ହାଇପରକୋଲେଷ୍ଟେରୋମିଆ ଏହାର କାରଣ ହୋଇପାରେ  ଅଧିକାଂଶ କ୍ଷେତ୍ରରେ ଜେନେଟିକ୍ କାରକ ସ‌ହିତ ଖାଦ୍ୟ, ନିଷ୍କ୍ରିୟତା, ମେଦବହୁଳତା ଏବଂ ଧୂମପାନର ମିଶ୍ରଣ ହେତୁ ହୋଇଥାଏ  ଅନ୍ୟାନ୍ୟ ସଙ୍କଟ ଜନ‌କ କାରଣ ମଧ୍ୟରେ କମ୍ ଥାଇରଏଡ୍, ନେଫ୍ରୋଟିକ୍ ସିଣ୍ଡ୍ରୋମ, କୋଲେଷ୍ଟାସିସ୍, ମଦ୍ୟପାନ, ମଧୁମେହ ଏବଂ ଏଲଡିଏଲ   ପରି କେତେକ ଔଷଧ ହୋଇପାରେ । ରକ୍ତ ପରୀକ୍ଷାରେ ଉଚ୍ଚ ରକ୍ତ କୋଲେଷ୍ଟେରଲ କିମ୍ବା ଏଲଡିଏଲ କୋଲେଷ୍ଟ୍ରଲ ଥିଲେ ଏହି ଅବସ୍ଥା ନିର୍ଣ୍ଣୟ କରାଯାଏ  ଚିକିତ୍ସାରେ ପ୍ରାୟତଃ ଜୀବନଶୈଳୀରେ ପରିବର୍ତ୍ତନ ଏବଂ ଔଷଧ ବ୍ୟବ‌ହାର କରାଯାଏ  ଜୀବନ ଶୈଳୀ ପରିବର୍ତ୍ତନରେ ବ୍ୟାୟାମ ଓ ସ୍ୱାସ୍ଥ୍ୟପ୍ରଦ ଖାଦ୍ୟା ଦିଆଯାଏ । ଯଦି ଜୀବନଶ ଳୀରେ ପରିବର୍ତ୍ତନ ଯଥେଷ୍ଟ ନୁହେଁ, ଷ୍ଟାଟିନ୍ ଷଧଗୁଡିକ ପ୍ରାୟତ ପରାମର୍ଶ ଦିଆଯାଏ  ଏଜେଟିମିବେ, ନିଆସିନ୍, ଏବଂ ପିସିଏସକେ୯  ( 9) ଇନହିବିଟର ଇତ୍ୟାଦି ଔଷଧ ଦିଆଯାଏ  କ୍ୱଚିତ୍ ଏଲଡିଏଲ   ଆଫେରେସିସ୍ କିମ୍ବା ଯକୃତ ପ୍ରତିରୋପଣ କରାଯାଏ  ବିଶ୍ୱରେ ପ୍ରାୟ ୩୯% ଲୋକଙ୍କୁ ଉଚ୍ଚ କୋଲେଷ୍ଟେରଲ ପ୍ରଭାବିତ କରିଛି ବୋଲି ଆକଳନ କରାଯାଇଛି। ଯୁକ୍ତରାଷ୍ଟ୍ରରେ ପ୍ରାୟ ୭୪ ନିୟୁତ  (୩୨%) ବୟସ୍କଙ୍କଠାରେ ଅଧିକ କୋଲେଷ୍ଟେରଲ ଥାଏ । ପାରିବାରିକ ପ୍ରାୟ ୨୫୦ ଜଣଙ୍କ ମଧ୍ୟରୁ ଜଣକ ଉପରେ ହାଇପରକୋଲେଷ୍ଟେରୋମିଆର ପ୍ରଭାବ ପଡ଼ିଥାଏ  ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି  ସାରା ବିଶ୍ୱରେ ଏହା ବର୍ଷକୁ ପ୍ରାୟ ୨.୬ ନିୟୁତ ମୃତ୍ୟୁ ଘଟାଇଥାଏ ବୋଲି ଆକଳନ କରାଯାଇଛି।
ସୋୟାଗାଓଁ ଏକ ଭାରତୀୟ ଜନଗଣନା ସହର   ଅଟେ । ଏହା ମହାରାଷ୍ଟ୍ରର ନଶିକ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୋୟାଗାଓଁ ସହରର ମୋଟ ଜନସଂଖ୍ୟା ୨୧୮୨୨ ଅଟେ । ସେଥି ମଧ୍ୟରୁ ୫୨.୦୮% ଜଣ ପରୁଷ ହୋଇଥିବା ବେଳେ ୪୭.୯୨% ଜଣ ନାରୀ ଅଟନ୍ତି । ସୋୟାଗାଓଁର ସାକ୍ଷରତା ହାର ୮୦.୭୪% ଅଟେ । ଏହା ଜାତୀୟ ହାରଠାରୁ ୧୫.୯୦% ପ୍ରତିଶତ କମ ଅଟେ । ସେଥିରୁ ୪୪.୩୪% ପ୍ରତିଶତ ପୁରୁଷ ଓ ୩୬.୪୦% ନାରୀ ଅଟନ୍ତି । ୧୧.୭୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ସୋୟାଗାଓଁର ସରକାରୀ ଭାଷା ଅଟେ ।
ସୁସ୍ମିତା ମହାନ୍ତି, କଟକରେ ଜନ୍ମିତ ଜଣେ ଅନ୍ତରୀକ୍ଷ ବିଜ୍ଞାନୀ ଓ ଉଦ୍ୟୋଗୀ । ସେ ଓଡ଼ିଶା ସରକାରଙ୍କ  "ମୋ ସ୍କୁଲ"  କାର୍ଯ୍ୟକ୍ରମର ଅଧ୍ୟକ୍ଷା ଭାବରେ କାର୍ଯ୍ୟ କରିଥିଲେ । ସୁସ୍ମିତା, ଭାରତର ପ୍ରଥମ ବେସରକାରୀ ଅନ୍ତରୀକ୍ଷ ଉଦ୍ୟୋଗ  "ଆର୍ଥ୨ଅର୍ବିଟ" ( 2 )ର ସହପ୍ରତିଷ୍ଠାତ୍ରୀ ଓ ଅଧ୍ୟକ୍ଷ  । ଏହା ପୂର୍ବରୁ ସେ ବିଦେଶରେ  "ମୁନ୍ ଫ୍ରଣ୍ଟ"   (୨୦୦୧-୨୦୦୭) ଓ ଲିକ୍ୱିଫର୍  (୨୦୦୪) ନାମକ ଦୁଇଟି ଉଦ୍ୟୋଗ ପ୍ରତିଷ୍ଠା କରିସାରିଛନ୍ତି  । ଉଦ୍ୟୋଗପତି ହେବା ଆଗରୁ, ସୁସ୍ମିତା ବୋଇଂ ଓ ନାସା ଭଳି ଅନୁଷ୍ଠାନମାନଙ୍କରେ କାମ କରିସାରିଛନ୍ତି । ତାଙ୍କ ଅନୁଷ୍ଠାନ ଆର୍ଥ୨ଅର୍ବିଟ ସୌର ଶକ୍ତି, ଜଳ, କୃଷି ଓ ସ୍ମାର୍ଟ ସିଟି ଭଳି ୪ଟି ବିଭାଗରେ କାର୍ଯ୍ୟ କରୁଛି । ସରକାରୀ ଓ ବେସରକାରୀ ସ୍ଥରରେ ଉପଲବ୍ଧ ବିଭିନ୍ନ ତଥ୍ୟକୁ ନେଇ ଅନ୍ତରୀକ୍ଷ ତଥ୍ୟ ସହ ତୁଳନା କରି,ବାତ୍ୟା,ବନ୍ୟା ଓ ଅନ୍ୟାନ୍ୟ ପ୍ରାକୃତିକ ଦୁର୍ବିପାକରୁ ଗୋଟିଏ ସ୍ଥାନକୁ କିପରି ରକ୍ଷା କରାଯାଇପାରିବ, ସେ ବିଷୟରେ ଗବେଷଣା କରୁଛି । ସୁସ୍ମିତା କଟକରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଭାରତୀୟ ମହାକାଶ ଗବେଷଣା ସଂସ୍ଥାରେ କାର୍ଯ୍ୟ କରୁଥିଲେ । ପିତା  "ଭାରତୀୟ ମହାକାଶ ଗବେଷଣା ସଂସ୍ଥା" ର ଅହମଦାବାଦ ଶାଖାରେ କାର୍ଯ୍ୟ କରୁଥିବାରୁ, ସୁସ୍ମିତାଙ୍କ ପିଲାଦିନ ଅହମଦାବାଦରେ ବିତିଥିଲା । ସେ ଭାରତ, ଫ୍ରାନ୍ସ, ସ୍ୱୀଡେନ ଆଦି ଦେଶରେ ନିଜ ଶିକ୍ଷାଗ୍ରହଣ କରିଥିଲେ । ସେ ଏକାଧିକ ପିଏଚଡ଼ି ହାସଲ କରିଛନ୍ତି ।
ଆମ ଘର ଆମ ସଂସାର, ୧୯୯୧ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଶୋକ କୁମାର ଲେଙ୍କା, ଶୈଳବାଳା ଲେଙ୍କା ଓ ଜ୍ଞାନ ପଟ୍ଟନାୟକ । ଶୀର୍ଷାନନ୍ଦ ଦାସ କାନୁ୍ନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରବି କିନାଗୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ପ୍ରାଜକ୍ତା କୁଲ୍‌କରଣୀ, ବିଜୟ ମହାନ୍ତି, ଅଜିତ ଦାସ, ସୁଜାତା ଆନନ୍ଦ, ଦେବୁ ବୋଷ, ନିହାରୀକା ସାହୁ, ହର ପଟ୍ଟନାୟକ, ଦୁଃଖିରାମ ସ୍ୱାଇଁ, ଇସା ବେବର୍ତ୍ତ, ରୁନୁ ପରିଜା, ଗୋପା ବିଶ୍ୱାସ, ସୁମନ ମିଶ୍ର, ନିତ୍ୟାନନ୍ଦ ମିଶ୍ର, ସୁରେଶ ବଳ, ଅନଙ୍ଗ ଦ୍ୱିବେଦୀ, ମହେନ୍ଦ୍ର ମୁଦୁଲି, ରାଇମୋହନ ପରିଡ଼ା, ବିନାୟକ ମିଶ୍ର, ଅନ୍ତର୍ଜାମୀ ପଣ୍ଡା, ବିନୋଦ ରାଉତ, କେଶବ ରାଉତ, କାଳୀ ପ୍ରସାଦ ପଟ୍ଟନାୟକ, ପୂର୍ଣ୍ଣଚନ୍ଦ୍ର ମଲ୍ଲିକ, ବ୍ରଜ ବେହେରା, ସାଗର ତ୍ରିପାଠୀ, ଜୟମାଧବ, ରମାକାନ୍ତ, ଅଭୟ ବେହେରା, ସୁବ୍ରତ ଦାସ, ଜ୍ୟୋତି, ମମତା, ବିଜୟ ଲକ୍ଷ୍ମୀ, ମିଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । କବିତା କ୍ରୀଷ୍ଣମୂର୍ତ୍ତୀ, ଉଦିତ ନାରାୟଣ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଶାଜାନ ପଦ୍ମସୀ  (ଜନ୍ମ: ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ମଡେଲ ଏବଂ ମଞ୍ଚ ଅଭିନେତ୍ରୀ  । ସେ ଜଣେ ପ୍ରସିଦ୍ଧ ଅଭିନେତା ଆଲିକ୍ୟୁ ପଦ୍ମସୀ ଏବଂ ଶାଓରନ୍ ପ୍ରଭାକର୍‌ଙ୍କ ଝିଅ । ସେ ୨୦୦୯ରେ ହିନ୍ଦୀ କଥାଚିତ୍ର ରକେଟ୍ ସିଂହ- ସେଲ୍‌ସ୍‌ମ୍ୟାନ୍ ଓଫ୍ ଦ ଇଅର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ତେଲୁଗୁ ଏବଂ ତାମିଲ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ଦିଲ୍ ତୋ ବଚ୍ଚା ହୈ, ହା‌ଉସଫୁଲ୍ ୨ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନୟ ଜୀବନ ଶାଜାନ ତାଙ୍କ ବାପାଙ୍କ ସ‌ହ କିଛି ଥିଏଟରରେ ଅଭିନୟ କରିବା ପରେ ୨୦୦୯ରେ ସେ ରକେଟ ସିଂହ- ଦ ସେଲ୍‌ସ୍ ମ୍ୟାନ୍ ଅଫ୍ ଦ ଇଅର ଚଳଚ୍ଚିତ୍ର ଜରିଆରେ କଥାଚିତ୍ର ଜଗତରେ ପ୍ରବେଶ କରିଥିଲେ । ଚଳଚ୍ଚିତ୍ରରେ ଯଦିଓ ସେ ମୁଖ୍ୟ ଭୂମିକାରେ ଥିଲେ, କିନ୍ତୁ ତାଙ୍କ ଅଭିନୟ ସମୟ ଖୁବ୍ ସ୍ୱଳ୍ପ ଥିଲା । ତାଙ୍କୁ ଅଧିକ ସ‌ମୟର ସୁଯୋଗ ମିଳିଥିଲେ, ସେ ଆହୁରି ଭଲ କରିପାରିଥାନ୍ତେ ବୋଲି ସମୀକ୍ଷକମାନେ ମତ ଦେଇଥିଲେ । ଏହି ଚଳଚ୍ଚିତ୍ରଟି ପ୍ରାରମ୍ଭରୁ ଭଲ କରିଥିଲା, ମାତ୍ର ପ୍ରଚାରର ଅଭାବ ଯୋଗୁଁ ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇପାରିନଥିଲା । ତାଙ୍କର ଦ୍ୱିତୀୟ ଏବଂ ତୃତୀୟ ଚଳଚ୍ଚିତ୍ର ଗୋଟିଏ ଦିନରେ ମୁକ୍ତିଲାଭ କରିଥିଲା । ସେହି ଚଳଚ୍ଚିତ୍ର ଦୁଇଟି ତାମିଲ ଏବଂ ତେଲୁଗୁ ଚଳଚ୍ଚିତ୍ର ଥିଲା । ତାମିଲ ଚଳଚ୍ଚିତ୍ରର ମୁକ୍ତିଲାଭ କରିବା ପରେ ତାଙ୍କୁ ମିଶ୍ରିତ ସମୀକ୍ଷା ମିଳିଥିଲା । କେହି କେହି ତାଙ୍କ ଚଳଚ୍ଚିତ୍ରରେ ଭୂମିକା ପାଇଁ ମଧ୍ୟ ଭଲ ମନ୍ତବ୍ୟ ମିଳିଥିଲା । ତେଲୁଗୁ ଚଳଚ୍ଚିତ୍ର ଅରେଞ୍ଜ ପାଇଁ ତାଙ୍କୁ ଉତ୍ତମ ମତାମତ ମିଳିଥିଲା । ଶାଜାନ ୨୦୧୧ରେ ଦିଲ୍ ତୋ ବଚ୍ଚା ହୈ ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଅଜୟ ଦେବଗନ, ଇମ୍ରାନ ହାସିମ, ଓମି ବୈଦ୍ୟ, ଶ୍ରୁତି ହାସନ ଏବଂ ଶ୍ରଦ୍ଧା ଦାସନ ପ୍ରମୁଖ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ମଧ୍ୟ ତାଙ୍କୁ ମିଶ୍ରିତ ମନ୍ତବ୍ୟ ମିଳିଥିଲା । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । ଏହାପରେ ସେ ଶାଜିଦ୍ ଖାନ୍‌ଙ୍କ ନିର୍ଦ୍ଦେଶିତ ହାଉସଫୁଲ୍ ୨ରେ ଅଭିନୟ କରିଥିଲେ । ତାଙ୍କ ସ‌ହ ଅକ୍ଷୟ କୁମାର, ଜନ୍ ଆବ୍ରାହମ୍, ଜରୀନ ଖାନ, ଅସିନ, ଜ୍ୟାକ୍‌ଲିନ୍ ଫର୍ଣ୍ଣାଡିସ୍, ରିତେଶ୍ ଦେଶମୁଖ୍ ପ୍ରମୁଖ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । ୨୦୧୫ରେ ମୁକ୍ତିଲାଭ କରିଥିବା ସଲିଡ ପଟେଲରେ ଶାଜାନ ଜଣେ ଗୁଜରାଟୀ ଝିଅ ଭୂମିକାରେ ଅଭିନୟ କରିଥିଲେ । ୨୦୧୬ରେ ସେ ଡିସ୍କୋ ଭେଲ୍ଲୀରେ ରଜତ ବର୍ମେଚାଙ୍କ ସ‌ହ ଅଭିନୟ କରିଥିଲେ ।
ଓମାଲିଜୁମାବ, ଏକ ବେପାର ନାମ ଜୋଲେୟାର/   ହେଉଛି ଏକ ଔଷଧ ଯାହା ଆଜ୍‌ମା, ନାକ ପଲିପ୍ ଏବଂ ହାଇଭ୍‌ସର ଚିକିତ୍ସା ପାଇଁ ବ୍ୟବହୃତ ହୁଏ । ଆଲର୍ଜି ଥାଇ ଅନ୍ୟାନ୍ୟ ଚିକିତ୍ସା ଯଥେଷ୍ଟ ନ ହେଲେ ଏହା ବ୍ୟବହୃତ ହୁଏ । ଏହା ଇଞ୍ଜେକସନଦ୍ୱାରା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଇଞ୍ଜେକସନ ସ୍ଥାନରେ ଯନ୍ତ୍ରଣା, ଗଲୁ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, କର୍କଟ ଏବଂ ହୃଦରୋଗ ହୋଇପାରେ। ପରୀକ୍ଷା ମୂଳକ ଭାବରେ ଅଳ୍ପ ସଂଖ୍ୟକ ଗର୍ଭବତୀ ମହିଳାଙ୍କ ବ୍ୟବହାର ପରେ ଶିଶୁର କୌଣସି କ୍ଷତି ହେବାର ପ୍ରମାଣ ମିଳି ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇମ୍ୟୁନୋଗ୍ଲୋବୁଲିନ ଇ   ସାଥିରେ ବାନ୍ଧି ହୋଇ ନିଷ୍କ୍ରିୟ କରିଥାଏ । ଓମାଲିଜୁମାବ ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୫ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ଗୋଟିଏ ୧୫୦ ମିଗ୍ରା ପିଛା ପ୍ରାୟ ୨୬୦ ପାଉଣ୍ଡ ହୋଇଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୦୦ ଡଲାର ଅଟେ ।
ପେଟେକିଆ  (ଇଂରାଜୀ ଭାଷାରେ ) ଏକ ପ୍ରକାର ଲାଲ କିମ୍ବା ବାଇଗଣୀ ରଙ୍ଗର ଦାଗ ଯାହାର ଆକାର ୨ମିମିରୁ କମ୍ ଥାଏ ଓ ଏହା ଚର୍ମରେ ଥିବା ଭଙ୍ଗା କାପିଲାରି ରକ୍ତନଳୀରୁ ସାମାନ୍ୟ ରକ୍ତସ୍ରାବ ଯୋଗୁ ଜାତ ହୁଏ  । ଏହି ଦାଗକୁ ଚିପିଲେ ଧଳା ହୁଏନାହିଁ  କାଶ ଏବଂ ବାନ୍ତି ଯୋଗୁ ହେଉଥିବା ପେଟେକିଆ କେବଳ ସ୍ତନାଗ୍ର ରେଖା ଉପରେ ଦେଖାଥାଏ  ରୋଗର କାରଣ: ଏଣ୍ଟେରୋଭୁତାଣୁ, ଡେଙ୍ଗୁ, କିମ୍ବା ମେନିଙ୍ଗୋକୋକାଲ ରୋଗ; ସାଧାରଣ ଆଘାତ  (ଦୁର୍ଘଟଣା ଯୋଗୁ ନୁହେଁ), କାଶ, କିମ୍ବା ବାନ୍ତି; ରକ୍ତ ରୋଗ ଯେପରିକି ଲିଉକେମିଆ ଏବଂ ଇଡିଓପାଥିକ ଥ୍ରୋମ୍ବୋସାଇଟିକ ପରପୁରା; ଭାସ୍କୁଲାଇଟିସ ଯେପରିକି ହେନୋକ-ସନଲେନ ପରପୁରା; ସଂଯୋଜକ ତନ୍ତୁ ରୋଗ, ଯେପରିକି ଏହଲର୍ସ-ଡାନଲୋସ୍ ସିଣ୍ଡ୍ରୋମ୍ ; ଔଷଧ ପ୍ରତିକ୍ରିୟା; ଏବଂ ଜୀବସାର କେ ଅଭାବ ଇତ୍ୟାଦି କାରଣମାନଙ୍କ ଯୋଗୁ ଏହି ରୋଗ ହୁଏ  ବିଭିନ୍ନ କାରଣରୁ ଚର୍ମରେ ରକ୍ତସ୍ରାବ ହୁଏ ଯଥା: ଅଳ୍ପ ପ୍ଲାଟେଲଟ, ଅଣକାର୍ଯ୍ୟକାରୀ ପ୍ଲାଟେଲେଟ, ରକ୍ତ ଜମାଟ ବାନ୍ଧିବା ଅସୁବିଧା ଏବଂ ରକ୍ତନଳୀ ଅଖଣ୍ଡତା ନଥିଲେ ଏହିଭଳି ଅସୁବିଧା ହୁଏ  ଚର୍ମରେ ହେଉଥିବା ତିନି ପ୍ରକାରର ରକ୍ତସ୍ରାବ ମଧ୍ୟରୁ ପେଟେକିଆ ଅନ୍ୟତମ, ଅନ୍ୟ ଦୁଇଟି ହେଉଛି ପରପୁରା ଓ ଏକିମୋସିସ ବା ବ୍ରୁଇ  ପୁରପୁରାର ବ୍ୟାସ ୨-୧୦ ମିଲିମିଟର ହୋଇଥିବାବେଳେ ଏକିମୋସିସ ୧ ସେଣ୍ଟିମିଟରରୁ ବଡ଼ ବୋଲି ବ୍ୟାଖ୍ୟା କରାଯାଇଛି  ଏହାର ବିପରୀତ ହେଉଛି ହେମାଟୋମା ଯେଉଁଥିରେ ବ୍ରୁଇ ଗଭୀର ଥାଏ  ମୂଳ କାରଣ ଉପରେ ଚିକିତ୍ସା ନିର୍ଭର କରେ  ଏଥିରେ କେବଳ ଆଶ୍ୱାସନାଠାରୁ ଆରମ୍ଭ କରି ଶିରାଭ୍ୟନ୍ତର ଆଣ୍ଟିବାୟୋଟିକ କିମ୍ବା ହସ୍ପିଟାଲ୍ ଆଡମିଶନ ମଧ୍ୟ ଆବଶ୍ୟକ ହୋଇପାରେ  ପେଟେକିଆ ଏକ ସାଧାରଣ ରୋଗ ଅଟେ  ଶିଶୁଙ୍କ ଜରୁରୀକାଳୀନ ବିଭାଗକୁ ଯାଉଥିବା ରୋଗୀଙ୍କ ମଧ୍ୟରୁ ପ୍ରାୟ ୨.୫% ପିଲା ଏହି ରୋଗ ଯୋଗୁ ଯାଆନ୍ତି । ପ୍ରଥମେ ୧୮୫୫ ମସିହାରେ ଅଗଷ୍ଟ ଆମ୍ବ୍ରୋଏସ ଟାର୍ଡ଼ିୟୁ ଏହି ରୋଗ ବିଷୟ ବର୍ଣ୍ଣନା କରିଥିଲେ  ଲାଟିନ୍ ଭାଷାରୁ ଉତ୍ପନ୍ନ ଏହି ଶବ୍ଦର ଅର୍ଥ ସ୍ପଟ୍ ବା ଦାଗ
ମହେଶ୍ୱର ମହାନ୍ତି  ୨୬ ଫେବୃଆରୀ ୧୯୫୬   ୭ ନଭେମ୍ବର ୨୦୨୩  ଜଣେ ଓଡ଼ିଆ ରାଜନୀତିଜ୍ଞ ଥିଲେ, ଯିଏକି ଓଡ଼ିଶା ବିଧାନ ସଭାର ବିଧାୟକ, ମନ୍ତ୍ରୀ ତଥା ବାଚସ୍ପତି ଭାବରେ କାର୍ଯ୍ୟ କରିଥିଲେ । ସେ ପୁରୀ ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୩, ୧୪ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମହେଶ୍ୱର ମହାନ୍ତି ୧୯୫୬ ମସିହାର ଫେବୃଆରୀ ୨୬ ତାରିଖରେ ପୁରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ମହାନ୍ତି ଓ ପତ୍ନୀଙ୍କ ନାମ ବିଷ୍ଣୁପ୍ରିୟା ମହାନ୍ତି । ସେ ଉତ୍କଳ ବିଶ୍ୱବିଦ୍ୟାଳୟରୁ ଓକିଲାତି ପଢ଼ିଥିଲେ ଏବଂ ବନାରସ ହିନ୍ଦୁ ବିଶ୍ୱ ବିଦ୍ୟାଳୟରୁ ରାଜନୀତି ବିଜ୍ଞାନରେ ସ୍ନାତକୋତ୍ତର କରିଥିଲେ । ରାଜନୈତିକ ଜୀବନ ମହେଶ୍ୱର ମହାନ୍ତି ପ୍ରଥମ ଜନତା ଦଳରେ ଓ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ପୁରୀ ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ୫ ଥର ନିର୍ବାଚିତ ହେବା ସହିତ ୨୦୦୪ ମସିହାରୁ ୨୦୦୮ ଯାଏଁ ବିଧାନ ସଭାର ବାଚସ୍ପତି ଭାବରେ କାର୍ଯ୍ୟ କରିଥିଲେ । ଏହା ବ୍ୟତୀତ ୨୦୧୧ରୁ ୨୦୧୯ ଯାଏଁ ସେ ପଞ୍ଚାୟତିରାଜ, ସଂସ୍କୃତି ଓ ପର୍ଯ୍ୟଟନ, ଆଇନ, ରାଜସ୍ୱ ଓ ବିପର୍ଯ୍ୟୟ ପରିଚାଳନା, ଯୋଜନା ଓ ସମନ୍ୱୟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ୨୦୨୩ ମସିହାର ନଭେମ୍ବର ୭ ତାରିଖରେ ତାଙ୍କର ମୃତ୍ୟୁ ହୋଇଥିଲା । ସେ ବ୍ରେନ୍ ଷ୍ଟ୍ରୋକରେ ଆକ୍ରାନ୍ତ ହୋଇ ଭୁବେଶ୍ୱରର ଏକ ଘରୋଇ ଡାକ୍ତରଖାନାରେ ଚିକିତ୍ସିତ ହେଉଥିଲେ । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।
ପଞ୍ଚ ଡାଲି ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । ଉପାଦାନ ହରଡ଼ଡାଲି ୧୦୦ ଗ୍ରାମ ବୁଟଡାଲି୧୦୦ ଗ୍ରାମ ମୁଗ ଡାଲି୧୦୦ ଗ୍ରାମ ମସୁରଡାଲି୧୦୦ ଗ୍ରାମ ବିରି ଡାଲି୧୦୦ ଗ୍ରାମ କଞ୍ଚାଲଙ୍କା ୨ଟି ଶୁଖିଲାଲଙ୍କା ୨ଟି ସୋରିଷ ୧ ଚାମଚ ଜିରା ୧ ଚାମଚ ଅଦା ଛେଚା ୧ ଚାମଚ ଗରମ ମସଲାଗୁଣ୍ଡ୧ଚାମଚ ରସୁଣ୧ଟି ଧଣିଆଁପତ୍ର୧ବିଡା କାଗିଜିଲେମ୍ବୁ୧ଟି ଚିନି୧ଚାମଚ ଡାଲଚିନି୧ଇଞ୍ଚ ଲବଙ୍ଗ ୫ଟି ଭୃଷଙ୍ଗପତ୍ର୧୦ଟି ଲୁଣ, ହଳଦୀ ଓ ପାଣି ଆବଶ୍ୟକ ମୁତାବକ। ତିଆରି ପ୍ରଣାଳୀ ପାଞ୍ଚପ୍ରକାରର ଡାଲିକୁ ମିଶାଇ ଭଲ ଭାବରେ ଧୋଇ, ଲୁଣ, ହଳଦୀ ଓ ପାଣି ଆବଶ୍ୟତା ଅନୁସାରେ ଦେଇ ପ୍ରେସର କୁକରରେ ସିଝାନ୍ତୁ। ସିଝିଗଲା ପରେ ଅଲଗା ରଖନ୍ତୁ। କଡେଇରେ ତେଲ ଗରମ କରି ସେଥିରେ ଲବଙ୍ଗ, ସୋରିଷ, ଜିରା, ଡାଲଚିନି ଗୁଣ୍ଡ ପକାଇ ଭାଜନ୍ତୁ। ଅଳ୍ପ ଭାଜି ହୋଇଗଲାପରେ ସେଥିରେ ରସୁଣ ଛେଚା, ଶୁଖିଲା ଲଙ୍କା ଖଣ୍ଡ ଓ କଞ୍ଚା ଲଙ୍କା ଖଣ୍ଡ ପକାଇ ଭଲ ଭାବେ ଭାଜନ୍ତୁ। ସିଝିଥିବା ଡାଲିକୁ ଏହି ବଘରାରେ ଢାଳି ତା ଉପରେ ଗରମ ମସଲା ଗୁଣ୍ଡ ପକାଇ ଚାରି ପାଞ୍ଚ ମିନିଟ ଫୁଟାନ୍ତୁ। ଏଥିରେ ପାଣି ମାପ କରି ଦେବାକୁ ହେବ, ନା ବେଶୀ ନା ଅତି କମ୍। ନିଆଁରୁ ଓହ୍ଲାଇବା ଆଗରୁ ଧଣିଆପତ୍ର କଟା ପକାଇ ମିନିଟିଏ ପାଇଁ ଘାଣ୍ଟନ୍ତୁ ଓ ତା ପରେ ଓହ୍ଲାଇ ଦିଅନ୍ତୁ। ଗରମ ଗରମ ପରସନ୍ତୁ। ଏହି ଡାଲି ଭାତ ସହିତ ଖିଆଯାଏ।
ସିଦ୍ଧାର୍ଥ ଭରତନ  (ଜନ୍ମ: ୨୬ ମଇ ୧୯୮୩), ଜଣେ ଭାରତୀୟ ଅଭିନେତା, ଚିତ୍ରନାଟ୍ୟ ଲେଖକ ଏବଂ କଥାଚିତ୍ର ନିର୍ଦ୍ଦେଶକ ଯିଏକି ମୁଖ୍ୟତଃ ମାଲାୟାଲମ୍ କଥାଚିତ୍ର ଜଗତରେ କାମ କରନ୍ତି  । ଜନ୍ମ ଓ ପରିବାର ସିଦ୍ଧାର୍ଥ ୧୯୮୩ ମସିହାର ମଇ ୨୬ ତାରିଖରେ ଚେନ୍ନାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଭରତନ ଜଣେ କଥାଚିତ୍ର ନିର୍ଦ୍ଦେଶକ ଓ ମାଆ କେ.ପି.ଏ.ସି. ଲଳିତା ଜଣେ ଅଭିନେତ୍ରୀ । ୧୨ ଡିସେମ୍ବର ୨୦୦୮ରେ ସେ ଅଞ୍ଜୁ ମୋହନ ଦାସଙ୍କୁ ବିବାହ କରିଥିଲେ ଏବଂ ୨୦୧୩ ମସିହାରେ ଉଭୟଙ୍କର ବିବାହ ବିଚ୍ଛେଦ ହୋଇଥିଲା । ପରବର୍ତ୍ତୀ ସମୟରେ ୩୧ ଅଗଷ୍ଟ ୨୦୧୯ରେ ସେ ସୁନିଜାଙ୍କୁ ବିବାହ କରିଥିଲେ । ଉଭୟଙ୍କର ଏକ ଝିଅ ୨୨ ଜୁଲାଇ ୨୦୨୦ରେ ଜନ୍ମ ହୋଇଥିଲା । ପେଷା ୨୦୦୨ ମସିହାରେ ସେ ମାଲାୟଲମ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ନାମ୍ମାଲ । ୨୦୧୨ ମସିହାରେ ସେ ନିର୍ଦ୍ଦେଶକ ଭାବରେ କାମ କରିବା ଆରମ୍ଭ କରିଥିଲେ ଏବଂ ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର ହେଉଛି ନିଦ୍ରା । ଏହି କଥାଚିତ୍ରଟି ୧୯୮୧ ମସିହାରେ ତାଙ୍କ ବାପାଙ୍କ ନିର୍ଦ୍ଦେଶନାରେ ମାଲାୟଲମ ଭାଷାରେ ମୁକ୍ତିଲାଭ କରିଥିଲା ଏବଂ ସେ ସମାନ ନାମରେ ପୁଣିଥରେ ଏହାକୁ ନିର୍ମାଣ କରିଥିଲେ । ଅଭିନୀତ କଥାଚିତ୍ର ନିର୍ଦ୍ଦେଶିତ କଥାଚିତ୍ର ଦୁର୍ଘଟଣା ଏବଂ ପରବର୍ତ୍ତୀ ଜୀବନ ୧୧ ସେପ୍ଟେମ୍ବର ୨୦୧୫ରେ ସେ ଏକ ଦୁର୍ଘଟଣାରେ ଗୁରୁତର ଆହତ ହୋଇଥିଲେ । ସେ ଚଳାଉଥିବା ଫୋର୍ଡ ଫିଗୋ କାର କୋଚି ନିକଟସ୍ଥ ଚାମ୍ବକକରା ରାସ୍ତାରେ ଏକ କାନ୍ଥକୁ ଧକ୍କା ଦେଇଥିଲା ଏବଂ ତାଙ୍କ ଗୋଡ଼ ଏବଂ ମୁଣ୍ଡରେ ଗଭୀର ଆଘାତ ଲାଗିଥିଲା । ସେ କୋଚିରେ ଥିବା ମେଡିକାଲ ଟ୍ରଷ୍ଟ ହସ୍ପିଟାଲର ଭେଣ୍ଟିଲେଟରରେ ଥିଲେ ।
ଉତ୍ତମ ମହାନ୍ତି ଭାରତର ଓଡ଼ିଶାରେ ଥିବା ଓଡ଼ିଆ ସିନେମା ଜଗତର ଜଣେ ଅଭିନେତା । ୧୯୭୭ ମସିହାରେ ସେ ଅଭିମାନ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଉତ୍ତମ ମହାନ୍ତି ମୟୂରଭଞ୍ଜ ଜିଲ୍ଲାର ବାରିପଦାଠାରେ ଜନ୍ମ ନେଇଥିଲେ । ସେ ସର୍ବମୋଟ ୧୩୫ଟି ଓଡ଼ିଆ, ୩୦ଟି ବଙ୍ଗଳା ଓ ଗୋଟିଏ ହିନ୍ଦୀ ସିନେମାରେ ଅଭିନୟ କରିସାରିଛନ୍ତି । ଓଡ଼ିଆ କଥାଚିତ୍ର ଅଭିନେତ୍ରୀ, ଅପରାଜିତାଙ୍କୁ ସେ ବିବାହ କରିଛନ୍ତି । ସେମାନଙ୍କ ପୁତ୍ର ବାବୁସାନ ଜଣେ ଅଭିନେତା । ଚଳଚ୍ଚିତ୍ର ଜୀବନ ୧୯୭୭ ମସିହାରେ ସେ ଅଭିମାନ କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିଲେ । ଏହାପରେ ଉତ୍ତମ ତାଙ୍କ ପାଠପଢ଼ାରେ ବ୍ୟସ୍ତ ରହିଲେ ଏବଂ ତିନିବର୍ଷ ପରେ ପୁଣି ପତିପତ୍ନୀ ଚଳଚ୍ଚିତ୍ର ଜରିଆରେ କଥାଚିତ୍ରରେ ଅଭିନୟ କରିବା ଆରମ୍ଭ କଲେ ।
ଇଟାମାଟି ଭାରତୀୟ ରାଜ୍ୟ ଓଡ଼ିଶାର ନୟାଗଡ଼ ଜିଲ୍ଲାର ଏକ ଗ୍ରାମ । . ଏହା ନୟାଗଡ଼ ସହରରୁ 6 କିଲୋମିଟର ଦୂର ଓ ଏହା ଏକ ବାଣିଜ୍ୟିକ କେନ୍ଦ୍ର ଭାବରେ ପରିଚିତ । ବାଣିଜ୍ୟ ଏଠାରେ 100 ବର୍ଷରୁ ପୁରାତନ ଏକ ବିଶାଳ ବଜାର ଅଞ୍ଚଳ ରହିଛି । ସେଠାରେ କିଛି ପ୍ରାଚୀନ ଦୋକାନ ସମେତ ଆଧୁନିକ ବଜାର କାରବାର ମଧ୍ୟ ହେଇଥାଏ । ବିଶିଷ୍ଟ ଅଧିବାସୀ ଏଠାରେ ପ୍ରସିଦ୍ଧ ଓଡ଼ିଆ ଲେଖକ ଉତ୍କଳଘଣ୍ଟ ଯଦୁମଣି ମହାପାତ୍ର ୧୭୮୩ ମସିହାରେ ଜନ୍ମ ଗ୍ରହଣ କରିଥିଲେ । ସେ ରାଜା ବିନାୟକ ସିଂହ ମାନଧାତାଙ୍କ ମୁଖ୍ୟ କବି ଥିଲେ । ଯଦୁମଣି  " ରାଘବ ବିଳାସ "  ଓ  "ପ୍ରବନ୍ଧ ପୁର୍ଣ୍ଣଚନ୍ଦ୍ର "  ରଚନା କରିଥିଲେ । ତାଙ୍କର ସୃଷ୍ଟିକୁ କବି ସମ୍ରାଟ ଉପେନ୍ଦ୍ରଭାଞ୍ଜଙ୍କ ଲେଖା ସହ ତୁଳନା କରାଯାଇଥାଏ । ଶିକ୍ଷା ଏଠାରେ ଏକ ଜୁନିଅର କଲେଜ , ଏକ ଡିଗ୍ରୀ କଲେଜ ସହ ଉଭୟ ବାଳକ ଓ ବାଳିକା ହାଇ ସ୍କୁଲ ଓ ଅନେକ ପ୍ରାର୍ଥମିକ ବିଦ୍ୟାଳୟ ସବୁ ରହିଛି । ମନ୍ଦିର ସମୂହ ଏଠାରେ ବହୁ ସଂଖ୍ୟାରେ ମନ୍ଦିର ସବୁ ରହିଛି । ତନ୍ନ ମଧ୍ୟରୁ ମୁଖ୍ୟଗୁଡ଼ିକ ହେଲା , ସତ୍ୟନାରାୟଣ ମନ୍ଦିର ମାଁ ନାରାୟଣୀ ମନ୍ଦିର ଜଗନ୍ନାଥ ମନ୍ଦିର ଗୋପୀନାଥ ମନ୍ଦିର ଚିତ୍ରାକୁଟ ବିହାରୀ ମଠ ଦଣ୍ଡ କାମନା ମନ୍ଦିର ମାଁ କାଲୀ ମନ୍ଦିର ମାଁ ମଙ୍ଗଳା ମନ୍ଦିର ମା ତାରିଣୀ ମନ୍ଦିର ଉଦଣ୍ଡ କାମନା ମନ୍ଦିର ଯାନିଯାତ୍ରା  "ପଞ୍ଚୁ ଦୋଳ " ନାମରେ ଦୋଳ ଯାତ୍ରା ଏଠାରେ ପ୍ରସିଦ୍ଧ । ଏହା 4 ଦିନ ଧରି ହୁଏ ଓ ଯାତ୍ରା , ଅପେରା ସବୁ ହୁଏ । ଏଠାରେ ଭୂମିପୁତ୍ର ଯଦୁମଣିଙ୍କ ଜନ୍ମ ବାର୍ଷିକୀ ବଡ଼ ଆଡମ୍ବର ସହକାରେ ହୁଏ ।
ଇନ୍ଦ୍ରମଣି ରାଉତ  (୨୯ ଅପ୍ରେଲ ୧୯୩୭ - ୮ ଫେବୃଆରୀ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଇନ୍ଦ୍ରମଣି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଇନ୍ଦ୍ରମଣି ରାଉତ ୧୯୩୭ ମସିହାର ଅପ୍ରେଲ ମାସ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରହ୍ମାନନ୍ଦ ରାଉତ ଏବଂ ପତ୍ନୀଙ୍କ ନାମ ପ୍ରମିଳା ରାଉତ । ଇନ୍ଦ୍ରମଣିଙ୍କର ଶିକ୍ଷାଗ ଯୋଗ୍ୟତା କଳାରେ ସ୍ନାତକ ଥିଲା ।ତାଙ୍କର ତିନି ପୁତ୍ର ଓ ତିନି କନ୍ଯା ସନ୍ତାନ ରାଜନୈତିକ ଜୀବନ ଇନ୍ଦ୍ରମଣି ରାଉତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ହରିହର ସୋରେନ  (ଜନ୍ମ: ୨୮ ଅଗଷ୍ଟ ୧୯୨୯ - ୨୮ ନଭେମ୍ବର ୨୦୦୪) ଜଣେ ଭାରତୀୟ ରାଜନୀତିଜ୍ଞ  । ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧ ଭାବରେ ଓଡ଼ିଶାର କେନ୍ଦୁଝର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାକୁ ୧୯୮୦ ମସିହାରେ ନିର୍ବାଚିତ ହୋଇଥିଲେ । ସେ ୧୯୮୯ଯାଏଁ ଲୋକ ସଭାର ସାଂସଦ ଭାବରେ କାର୍ଯ୍ୟ କରିଥିଲେ । ସାଂସଦ ଚନ୍ଦ୍ରାଣି ମୁର୍ମୁ ତାଙ୍କର ନାତୁଣୀ ଅଟନ୍ତି । ୨୦୦୪ ମସିହା ନଭେମ୍ବର ୨୮ତାରିଖ ଦିନ ହରିହର ରାଉରକେଲାଠାରେ ମୃତ୍ୟୁବରଣ କରିଥିଲେ ।
ଛାଞ୍ଚ: ବାବା ଉମର ଦରଗାହ  (ଉର୍ଦ୍ଦୁ: ) ଭାରତୀୟ ରାଜ୍ୟ ମହାରାଷ୍ଟ୍ରର ସୋଲାପୁରଠାରେ ଥିବା ଏକ ପ୍ରସିଦ୍ଧ ଇସଲାମ ଉପାସନାପିଠ  । ଏହା  "ଶିଶୁ ଫିଙ୍ଗିବା ରୀତି"  ପାଇଁ ବିଖ୍ୟାତ ।ଏହି ରୀତିରେ ଏକ 15 ମିଟର ଉଛ ଚଟାଣ ଉପରୁ ଶିଶୁମାନଙ୍କୁ ତଳେ ହିନ୍ଦୁ ଓ ମୁସଲମାନ ବ୍ୟକ୍ତି</ > , 15- . ମାନଙ୍କଦ୍ୱାରା ଏକ ବଡ଼ କନା ସାହାଯ୍ୟ ରେ ଧାରା ଯାଇଥାଏ । ଏହା କଳା ବେଳେ ଶିଶୁମାନେ 5ରୁ 7 ବର୍ଷ ବଯଶର ହେଇଥାନ୍ତି । ଏହି ପ୍ରଥା ଶହ ଶହ ବର୍ଷ ଧରି ସେଠାରେ ଚାଲି ଆସିଥାଏ । ଜଣେ ସୁଫି ଧର୍ମଗୁରୁ ଯେଉଁ ମାନଙ୍କ ପିଲାମାନେ ରୁଗ୍ଣ ହେଇ ମୃତ୍ୟୁ ମୁଖରେ ଥାନ୍ତି ସେମାନଙ୍କୁ ଏକ ଉପାସନାପିଠା ନିର୍ମାଣ କରି ତାହାର ଛାତରୁ ରୁଗ୍ଣ ଛୁଆମାନଙ୍କୁ ଫିଙ୍ଗିଲେ ସେମାନଙ୍କୁ ବାହାଗବାନ ଭଲ କରିଦେବେ କହିଥିଲେ । କିମ୍ବଦନ୍ତୀ ଅଛି , ବହୁ ଆଗରୁ ସେପରି କରି ଜଣେ ଶିଶୁକୁ ଉପରୁ ଫିଙ୍ଗିବାରୁ ଏକ ଝୋଲି ସଦୃଶ କଣା ଆସି ଶିଶୁକୁ ଆପେ ଆପେ ଗ୍ରହଣ କରିଥିଲା ଓ ଶିଶୁଟି ଠିକ ହେଇ ଯାଇଥିଲା । ଏହି ଅନୁସାରେ ଏହି ପ୍ରଥାର ଆରମ୍ଭ ହେଇଥିଲା ଓ ଇସଲାମ ଧର୍ମାବଲବୀଙ୍କ ବିଶ୍ୱାସ ଯେ ରୁଗଣ ଶିଶୁକୁ ସେପରି ପ୍ରଥାରେ ଫିଙ୍ଗିଲେ ସେ ନିଶ୍ଚୟ ଭଲ ହେଇଯାଏ ।
ଜର୍ଜ ବର୍ଣ୍ଣାଡ ଶ  (୧୮୫୬-୧୯୫୦) ହେଉଛନ୍ତି ନୋବେଲ ପୁରସ୍କାର ବିଜେତା ସାହିତ୍ୟିକ, ବିଶିଷ୍ଟ ନାଟ୍ୟକାର ଏବଂ ଜଣେ କୁଶଳ ରାଜନୀତିଜ୍ଞ ତଥା ଏକ ମାନବବାଦୀ ବ୍ୟକ୍ତିତ୍ୱ  । ବହୁମୁଖୀ ପ୍ରତିଭା ଧାରୀ ଏହି ବ୍ୟକ୍ତି  "ଶ"  ନାମରେ ମଧ୍ୟ ଜଣାଶୁଣା ଥିଲେ । ବାଲ୍ୟ ଜୀବନ ଡବଲିନର ଏକ ମଧ୍ୟବିତ୍ତ ପରିବାରରେ ୨୬ ଜୁଲାଇ ୧୮୫୬ରେ ତାଙ୍କର ଜନ୍ମ । ପିତା ଜର୍ଜ କାର୍ ଶ ଏବଂ ମାତା ଲୁସିଣ୍ଡା ଏଲିଜାବେଥ ଗର୍ଲି ଶଙ୍କ ତିନି ପିଲାଙ୍କ ମଧ୍ୟରେ ସର୍ବ କନିଷ୍ଠ ତଥା ଏକମାତ୍ର ପୁତ୍ର ସନ୍ତାନ ଥିଲେ ସେ । ନିମ୍ନ ମଧ୍ୟବିତ୍ତ ପରିବାରରେ ଜନ୍ମିତ ଶଙ୍କ ପିଲାଦିନ ଅଭାବ ଅନାଟନରେ କଟିଥିଲା । ବାପାଙ୍କର ଅଧିକାଂଶ ସମୟ ନିଶାଶକ୍ତ ରହିବା ତାଙ୍କ କୋମଳ ମନକୁ ଭାରି ବ୍ୟଥିତ କରିଥିଲା । ଆଉ ସେଇଥିପାଇଁଁ ବୋଧେ ଜୀବନ ସାରା ସେ ମଦ୍ୟପାନଠାରୁ ଦୁରେଇ ରହିଥିଲେ । ଡବ୍ଲିନର ବିଭିନ୍ନ ବିଦ୍ୟାଳୟରେ ପ୍ରାଥମିକ ଶିକ୍ଷା ସମାପ୍ତ କରି ସେ ମାତ୍ର ୧୫ ବର୍ଷ ବୟସରେ ଜଣେ କିରାଣି ଭାବରେ କାର୍ଯ୍ୟ କରିବା ଆରମ୍ଭ କଲେ । ସାହିତ୍ୟିକ କୃତି ଶଙ୍କ ପ୍ରଥମ ସାହିତ୍ୟିକ କୃତିସବୁ ମୁଖ୍ୟତଃ ପୁଞ୍ଜିବାଦ ଜନିତ ସମସ୍ୟା ତଥା ସାମାଜିକ ଏବଂ ନୈତିକ ସମସ୍ୟାଗୁଡିକ ଉପରେ ଆଧାରିତ ଥିଲା । ୧୮୯୨ରେ ରଚିତ ଏହିପରି ଏକ ନାଟକ ହେଉଛି  "    " । ତେବେ ତତ୍କାଳୀନ ସମୟରେ ଶଙ୍କ ରଚିତ ଏହିସବୁ ଲେଖା ସେତେଟା ଆଦୃତ ହୋଇପାରି ନ ଥିଲା । ହେଲେ, ପରବର୍ତ୍ତୀ ସମୟରେ ରଚିତ କିଛି ଲେଖା ଯେପରିକି    (1904) ଏବଂ ଲୋକଙ୍କଦ୍ୱାରା ବେଶ ଆଦୃତ ହେଲା  । ତାଙ୍କର ବହୁଚର୍ଚ୍ଚିତ ଲେଖା  " "  ସେ ଖ୍ୟାତନାମା ବ୍ରିଟିଶ ଅଭିନେତ୍ରୀ ପାଟ୍ରିକ କ୍ୟାମ୍ପବେଲଙ୍କ ଉଦ୍ଦେଶ୍ୟରେ ଲେଖିଥିଲେ । କ୍ୟାମ୍ପବେଲଙ୍କୁ ଲେଖିଥିବା ଅନେକ ବ୍ୟକ୍ତିଗତ ପତ୍ରରୁ ଏକଥା ଜଣାଯାଏ ଯେ ଶ କ୍ୟାମ୍ପବେଲଙ୍କୁ ପସନ୍ଦ କରୁଥିଲେ ଏବଂ ତାଙ୍କ ତାଙ୍କ ପ୍ରେମିକା ଉଦ୍ଦେଶ୍ୟରେ ଏହି ବହିଟି ଲେଖିଯାଇଥିଲେ । ତେବେ ପରବର୍ତ୍ତୀ ସମୟରେ ଏହି ନାଟକଟିର କଥାବସ୍ତୁ ଉପରେ ଆଧାରିତ ଦୁଇଟି ଚଳଚ୍ଚିତ୍ର ନିର୍ମାଣ ହୋଇଥିଲା ।.୧୯୧୪ ମସିହା ବେଳକୁ ତାଙ୍କ ଲିଖିତ ଏକ ପ୍ରବନ୍ଧ  " "  ପାଇଁଁ ତାଙ୍କୁ ଅନେକ ସମାଲୋଚନାର ପାତ୍ର ହେବାକୁ ପଡିଥିଲା । ଏପରିକି, ଶଙ୍କ ଲୋକପ୍ରିୟତା ଅନେକ ପରିମାଣରେ ହ୍ରାସ ପାଇଲା । କିନ୍ତୁ ୧୯୨୪ରେ ପ୍ରକାଶିତ ତାଙ୍କ ଲେଖା  " "  ତାଙ୍କୁ ପୁଣି ଖ୍ୟାତି ଆଣିଦେଲା । ଶଙ୍କର କିଛି ଜଣାଶୁଣା ସାହିତ୍ୟିକ କୃତି: ସାମାଜିକ ଜୀବନ ୧୮୯୩ ଜାନୁଆରୀରେ ଶ ବ୍ରିଟିଶ ସମାଜବାଦୀ ସଂସ୍ଥା  "ଫାବିଆନ" ର ଜଣେ ପ୍ରତିନିଧୀ ହିସାବରେ ବ୍ରାଡଫୋର୍ଡ ସମ୍ମେଳନରେ ଯୋଗ ଦେଇଥିଲେ । ଫଳ ସ୍ୱରୂପ  ' ' ର ଗଠନ ହୋଇଥିଲା । ୧୮୯୪ରେ ଫାବିଆନ ସୋସାଇଟିର ଅଧ୍ୟକ୍ଷ୍ୟ ହେଲେ ଏବଂ ଉକ୍ତ ସଂସ୍ଥାର ଅର୍ଥକୁ ଅର୍ଥନୀତୀ ତଥା ରାଜନୀତି ପାଇଁଁ ଉଦ୍ଦିଷ୍ଟ ବିଦ୍ୟାଳୟମାନ ସ୍ଥାପନ କରିବା ଦିଗରେ ବିନିଯୋଗ କରିବା ନିମିତ୍ତ ପ୍ରସ୍ତାବ ଦେଲେ । ଶ ପ୍ରଥମେ ଏହି ପ୍ରସ୍ତାବକୁ ଆପତ୍ତି କରୁଥିଲେ ମଧ୍ୟ ତାଙ୍କୁ ଏଥିପାଇଁଁ ମନାଇ ଦିଆଗଲା । ୧୮୯୦ ବେଳକୁ ରାଜନୈତିକ କାର୍ଯ୍ୟକଳାରେ ତାଙ୍କ ସଂପୃକ୍ତି ହ୍ରାସ ପାଇଲା । ୧୮୯୮ରେ ଶ - ନାମ୍ନୀ ଜଣେ ଧନୀ ମହିଳାଙ୍କୁ ବିବାହ କଲେ । ୧୯୦୬ରେ ଏହି ଦମ୍ପତି ଦକ୍ଷିଣ ଇଂଲଣ୍ଡର ନାମକ ସ୍ଥାନରେ ସ୍ଥାୟୀ ଭାବରେ ବାସ କଲେ । ୨ ନଭେମ୍ବର ୧୯୫୦ରେ ୯୪ ବର୍ଷ ବରସରେ ଏହିଠାରେ ଏହି ଖ୍ୟାତନାମା ନୋବେଲ୍ ବିଜେତାଙ୍କ ମୃତ୍ୟୁ ବରଣ କରିଥିଲେ ।। ପୁରସ୍କାର ଓ ସମ୍ମାନ ତାଙ୍କର ବହୁମୂଲ୍ୟ ସାହିତ୍ୟିକ କୃତି ପାଇଁଁ ୧୯୨୫ ମସିହାରେ ତାଙ୍କୁ ନୋବେଲ୍ ପୁରସ୍କାରରେ ସମ୍ମାନିତ କରାଯାଇଥିଲା । ତେବେ ସେ ପୁରସ୍କାର ସିନା ଗ୍ରହଣ କଲେ କିନ୍ତୁ ପୁରସ୍କାର ବାବଦରେ ଦେବା ଅର୍ଥ ଗ୍ରହଣ କଲେ ନାହିଁଁ । ୧୯୩୯ ତାଙ୍କ ଆଉ ଏକ କୃତି ପାଇଁଁ ତାଙ୍କୁ ଅକାଦମି ପୁରସ୍କାରଦ୍ୱାରା ସମ୍ମାନିତ କରାଯାଇଥିଲା ।
ଲସିକା ଫାଇଲେରିଆ ବା ଗୋଦର ରୋଗ ଏକ ପ୍ରକାର ପରଜୀବୀ ପୋକ ଫାଇଲେରଏଡିଆଦ୍ୱାରା ହୁଏ । ଏହି ରୋଗରେ ପୀଡ଼ିତ ଅନେକ ଲୋକଙ୍କର କୌଣସି ଲକ୍ଷଣ ନ ଥାଏ । କେତେକ ଲୋକଙ୍କର ବାହୁ, ଗୋଡ଼ ଓ ଯୌନାଙ୍ଗ ବ‌ହୁତ ଫୁଲିଯାଏ । ଚର୍ମ ମୋଟା ହୋଇଯାଏ ଓ ଯନ୍ତ୍ରଣା ହୁଏ । ଶାରୀରିକ ପରିବର୍ତ୍ତନ‌ଦ୍ୱାରା ରୋଗୀର ସାମାଜିକ ଓ ଆର୍ଥିକ ଅସୁବିଧା ହୁଏ । ସଂକ୍ରମିତ ମଶା କାମୁଡ଼ିବାଦ୍ୱାରା ଏହି ରୋଗ ବ୍ୟାପେ । ସାଧାରଣତଃ ପିଲା ବୟସରେ ଏହି ରୋଗ ଆରମ୍ଭ ହୁଏ । ତିନି ପ୍ରକାର ପୋକଦ୍ୱାରା ଏହି ରୋଗ ହୁଏ: ତାଙ୍କର ନାମ ଉଚେରେରିଆବ୍ୟାଙ୍କ୍‌ରଫ୍‌ଟି, ବ୍ରୁଗିଆମାଲୟି ଓ ବ୍ରୁଗିଆଟିମୋରି  ଇଂରାଜୀରେ ଯଥାକ୍ରମେ ,ଓ   । ଉଚେରେରିଆବ୍ୟାଙ୍କରଫ୍‌ଟି ଅତି ସାଧାରଣ । ଏହି ପୋକ ଲସିକା ସିଷ୍ଟମକୁ ନଷ୍ଟ କରିଦିଏ । ଗଭୀର ରାତିରେ ସଂଗ୍ରହ କରାଯାଇଥିବା ରକ୍ତକୁ ଅଣୁବୀକ୍ଷଣ ଯନ୍ତ୍ର ସାହାଯ୍ୟରେ ପରଜୀବୀକୁ ଦେଖି ରୋଗ ନିର୍ଣ୍ଣ‌ୟ କରାଯାଏ । ଏହି ସଂଗୃହିତ ରକ୍ତ ସାମ୍ପଲକୁ କାଚ ସ୍ଲାଇଡ ଉପରେ ମୋଟା ସ୍ତର କରି ମଡ଼ାଇ ଜିମ୍‌ସାଦ୍ୱାରା ସ୍ଟେନ କରାଯାଏ । ରକ୍ତରେ ଆଣ୍ଟିବଡି ଉପସ୍ଥିତି ନିମନ୍ତେ ମଧ୍ୟ ପରୀକ୍ଷା କରାଯାଏ । ସମୁଦାୟ ରୋଗାକ୍ରାନ୍ତ ଦଳକୁ ବାର୍ଷିକ ଚିକିତ୍ସା କରି ରୋଗ ପ୍ରତିରୋଧ କରାଯାଏ । ଏହି ପ୍ରକ୍ରିୟା ୬ ବର୍ଷ ଧରି ଚାଲୁରହେ । ଔଷଧମାନଙ୍କ ନାମ ଆଲ୍‌ବେଣ୍ଡାଜୋଲ ସ‌ହ ଆଇଭର୍‌ମେକ୍‌ଟିନ୍ କିମ୍ବା ଆଲ୍‌ବେଣ୍ଡାଜୋଲ ଓ ଡାଇଇଥାଇଲକାର୍‌ବାମାଜିନ. ଏହି ଔଷଧ ବ‌ୟସ୍କ ପରଜୀବୀଙ୍କୁ ମାରେନାହିଁ କିନ୍ତୁ ଏଗୁଡ଼ିକ ସ୍ୱତଃ ମରିବା ପର୍ଯ୍ୟନ୍ତ ଅଧିକ ବ୍ୟାପିବାରୁ ରକ୍ଷା କରେ । ମଶା କାମୁଡ଼ାରୁ ରକ୍ଷା ପାଇବାକୁ ହେଲେ ଏମାନଙ୍କ ସଂଖ୍ୟା କମେଇବାକୁ ଚେଷ୍ଟା କରାଯିବା ଓ ମଶାରୀ ବ୍ୟବ‌ହାର କରିବା ଉଚିତ । ପ୍ରାୟ ୧୨୦ ନିୟୁତ ଲୋକ ଏହି ରୋଗରେ ସଂକ୍ରମିତ ହୁଅନ୍ତି । ପ୍ରାୟ ୭୩ଟି ଦେଶର ୧,୪ ବିଲିଅନ ଲୋକ ଏହି ରୋଗ ସଙ୍କଟରେ ଅଛନ୍ତି । ଆଫ୍ରିକା ଓ ଏସିଆ ମହାଦେଶରେ ଏହି ରୋଗ ସାଧାରଣତଃ ଦେଖାଯାଏ । ପ୍ରତି ବର୍ଷ ଏହି ରୋଗ ଯୋଗୁ ଅନେକ ବିଲିଅନ ଡଲାର ଆର୍ଥିକ କ୍ଷତି ହୁଏ ।
ଭୀମେଶ୍ୱର ରାଓଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ରକ୍ତ ଗୋଲାପ ୧୯୭୭ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶ୍ରୀରାମ ପଣ୍ଡା ଓ ବନଜା ମହାନ୍ତି । ବ୍ରଜ, କୁଞ୍ଜନନ୍ଦ, ସୁରେଶ୍ ମିଶ୍ର, ନିତ୍ୟାନନ୍ଦ ଦାସ, ରାଧା ପଣ୍ଡା, ରମେଶ ପାଣିଗ୍ରାହୀ ଓ, ଶାନ୍ତି ପ୍ରମୁଖ ଅଭିନୟ କରିଥିଲେ ।
ଭବାନୀ ଶଙ୍କର ଭୋଇ  (ଜନ୍ମ: ୨୫ ଅପ୍ରେଲ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭବାନୀ ଶଙ୍କର ଭୋଇ ୧୯୮୦ ମସିହାର ଅପ୍ରେଲ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପରମେଶ୍ୱର ଭୋଇ ଓ ପତ୍ନୀଙ୍କ ନାମ ଲତିକା ସା । ତାଙ୍କର ଶିକ୍ଷାଗତ ଯୋଗ୍ୟତା +୨ । ରାଜନୈତିକ ଜୀବନ ଭବାନୀ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
କାର୍ତ୍ତିକ ଶୁକ୍ଳପକ୍ଷ ବୈକୁଣ୍ଠ ଚତୁର୍ଦ୍ଦଶୀରେ ଭଗବାନ ଶିବ ଏବଂ ଶ୍ରୀହରିଙ୍କ ମିଳନ ହୋଇଥାଏ । ଏହିଦିନ ଭଗବାନ ଶିବ ଭଗବାନ ବିଷ୍ଣୁଙ୍କୁ ସୁଦର୍ଶନ ଚକ୍ର ପ୍ରଦାନ କରିଥିଲେ । ଏହି ଚତୁର୍ଦ୍ଦଶୀରେ ପରମବ୍ରହ୍ମ ଶିବ ଏବଂ ବିଷ୍ଣୁ ଏକ ରୂପରେ ରହିଥାନ୍ତି । ମହାଭାରତ ଯୁଦ୍ଧ ପରେ ଭଗବାନ ଶ୍ରୀକୃଷ୍ଣ କାର୍ତ୍ତିକ ଶୁକ୍ଳ ଚତୁର୍ଦ୍ଦଶୀରେ ମୃତ ବ୍ୟକ୍ତିଙ୍କ ଆତ୍ମା ଶାନ୍ତିଲାଗି ଶ୍ରାଦ୍ଧ ତର୍ପଣ ବ୍ୟବସ୍ଥା କରିଥିଲେ । ଏଥିପାଇଁ ଏହିଦିନରେ ତର୍ପଣ କରିବା ମଧ୍ୟ ବଡ଼ ମହତ୍ତ୍ୱ ରହିଛି । ଏହିଦିନରେ ଭଗବାନ ଶିବ ଓ ଭଗବାନ ବିଷ୍ଣୁଙ୍କ ମିଳନ ଉଜ୍ଜୟିନୀରେ ହୋଇଥାଏ । ବିଭିନ୍ନ ସ୍ଥାନରେ ହରିହରଙ୍କ ମହାଶୋଭାଯାତ୍ରା ବାହାରି ଶ୍ରୀ ମହାକାଳେଶ୍ୱର ମନ୍ଦିରରେ ଏକତ୍ର ହୋଇଥାନ୍ତି । ଦେବଶୟନୀ ଏକାଦଶୀରୁ ଦେବଉଠନୀ ଏକାଦଶୀ ପର୍ଯ୍ୟନ୍ତ ବିଷ୍ଣୁ ରାଜା ବଳୀଙ୍କଠାରେ ବିଶ୍ରାମ କରିବାକୁ ଯାଇଥାନ୍ତି । ଏହି ଚାରିମାସ ଭଗବାନ ଶିବ ସମସ୍ତ ସତ୍ତାକୁ ସମ୍ଭାଳିଥାନ୍ତି । ଏହି ଚାରିମାସରେ କୌଣସି ଶୁଭକାର୍ଯ୍ୟ ହୋଇନଥାଏ । ଚାରିମାସ ପରେ ଅର୍ଥାତ ବୈକୁଣ୍ଠ ଚତୁର୍ଦ୍ଦଶୀ ଦିନ ଭଗବାନ ଶିବ ତାଙ୍କର ସମସ୍ତ ସତ୍ତା ଭଗବାନ ବିଷ୍ଣୁଙ୍କୁ ଅର୍ପଣ କରି ତପସ୍ୟା କରିବା ପାଇଁ କୈଳାସ ପର୍ବତକୁ ଚାଲିଯାଇଥିଲେ । ସେବେଠାରୁ ଏହି କାର୍ତ୍ତିକ ଶୁକ୍ଳ ଚତୁର୍ଦ୍ଦଶୀକୁ ବୈକୁଣ୍ଠ ଚତୁର୍ଦ୍ଦଶୀ ତଥା ହରିହର ମିଳନ ବୋଲି କୁହାଯାଏ ।
ଆଓର୍ଟିକ ଅଭାବ  (ଇଂରାଜିରେ / ), ଆଓର୍ଟିକ ରିଗର୍ଜିଟେସନ  (ଏ ଆର୍ ) ଭାବରେ ମଧ୍ୟ ଜଣାଶୁଣା, ରୋଗ ଏକ ପ୍ରକାର କପାଟିକା ହୃଦ୍ ରୋଗ ଯେଉଁଥିରେ ହୃତ୍‌ପିଣ୍ଡ ଶିଥିଳ ହେବା ପରେ ଆଓର୍ଟିକ କପାଟିକା ମାଧ୍ୟମରେ ମହଧମନୀରୁ ନିଳୟରୁ ରକ୍ତ ପୃଷ୍ଠ ପ୍ରବାହ ହୁଏ  । ଏହା ହଠାତ୍ ଆରମ୍ଭ ହୁଏ ଓ ଲକ୍ଷଣଗୁଡ଼ିକରେ ଦ୍ରୁତ ହୃଦସ୍ପନ୍ଦନ, କାଶ, ଅଣନିଶ୍ୱାସ ଏବଂ ଛାତି ଯନ୍ତ୍ରଣା ହୋଇପାରେ । ଧୀରେ ଧୀରେ ଆରମ୍ଭ ହେଉଥିଲେ ଅଳ୍ପ କିଛି ଲକ୍ଷଣ ଥାଇପାରେ, ଯଦିଓ ଅଣନିଶ୍ୱାସ ଏବଂ ଥକ୍କାପଣ ହୋଇପାରେ । ରୋଗ ଜଟିଳ ହେଲେ ହୃଦ୍‌ପାତ ହୋଇପାରେ । ସଂକ୍ରାମକ ଏଣ୍ଡୋକାର୍ଡାଇଟିସ୍, ଆରୋହଣକାରୀ ମହାଧମନୀ ଫାଟିବା, ଆଓର୍ଟିକ କସ୍ପ ପ୍ରୋଲାପ୍ସ ଏବଂ ପରକ୍ୟୁଟାନିଅସ ଆଓର୍ଟିକ ବେଲୁନ ଭଲଭ୍ୟୁଲୋପ୍ଲାସ୍ଟି,କିମ୍ବା ପ୍ରୋଥେଟିକ୍ ଆଓର୍ଟିକ ଭଲଭ କାରଣରୁ ରୋଗ ହଠାତ୍ ଆରମ୍ଭ ହୋଇପାରେ । ରିମାଟିକ୍ ହୃଦ୍ ରୋଗ, ସଂକ୍ରାମକ ଏଣ୍ଡୋକାର୍ଡାଇଟିସ୍, ଭଲଭ୍ ଡିଜେରେସନ୍, ଜନ୍ମଗତ ଭଲଭ୍ ଅସ୍ୱାଭାବିକତା ଯେପରିକି ବାଇକସ୍ପିଡ ଆଓର୍ଟିକ ଭାଲଭ, ବୟସ ସମ୍ବନ୍ଧୀୟ ଭାଲ୍ଭୁଲାର କାଲସିଫିକେସନ୍, ଆଓର୍ଟାର ବିସ୍ତାର, ଆଓର୍ଟିକ୍ ଡିସେକସନ, ସିଫିଲିସ୍ ବା ଜାଏଣ୍ତ ସେଲ ଆର୍ଟେରାଇଟିସ ଯୋଗୁ ଆଓର୍ଟାଇଟିସ ଉଚ୍ଚ ରକ୍ତଚାପ, କିମ୍ବା ନିର୍ମିତ ଭାଲ୍ଭୁଲୋପାଥି ଏବଂ ଅଷ୍ଟିଓଜେନେସିସ୍ ଅସମ୍ପୂର୍ଣ୍ଣତା ଯୋଗୁ ରୋଗ ଧୀରେ ଧୀରେ ଆରମ୍ଭ ହୋଇପାରେ । ଡାଏଷ୍ଟୋଲିକ ମରମର ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଏବଂ ଇକୋକାର୍ଢ଼ିଓଗ୍ରଫିଦ୍ୱାରା ନିଶ୍ଚିତ କରାଯାଇଥାଏ। ହଠାତ୍ ଆରମ୍ଭ ହେବାର ମାମଲାଗୁଡ଼ିକର ମୂଳ କାରଣ ଉପରେ ନିର୍ଭର କରେ; ତଥାପି, ଅନେକ କ୍ଷେତ୍ରରେ ଜରୁରୀ ଅସ୍ତ୍ରୋପଚାର ଆବଶ୍ୟକ ହୁଏ । ଧୀରେ ଧୀରେ ଆରମ୍ଭ ହେବାର ଚିକିତ୍ସାରେ ଏସିଇ ଇନହିବିଟର, କ୍ୟାଲସିଅମ ଚାନେଲ ବ୍ଲକର ବା ବିଟା ବ୍ଲକର ଦିଆଯାଇପାରେ । ଅଧିକ ଗୁରୁତର ମାମଲାରେ ଆଓର୍ଟିକ ଭଲଭ ମରାମତି ବା ପ୍ରତିସ୍ଥାପନ କରାଯାଏ । କ୍ରନିକ୍ ରୋଗ ସାଧାରଣତ ଧୀରେ ଧୀରେ ଆରମ୍ଭ ହୁଏ, ବର୍ତ୍ତମାନର ଗମ୍ଭୀରତା ଉପରେ ନିର୍ଭର କରି ୬ ମାସରୁ ୫ ବର୍ଷ ବ୍ୟବଧାନରେ ପରାମର୍ଶ ଦିଆଯାଏ । ଆଓର୍ଟିକ୍ ଅଭାବ ଏକ ସାଧାରଣ ରୋଗ । ଯୁକ୍ତରାଷ୍ଟ୍ରର ବୟସ୍କମାନଙ୍କରେ ପ୍ରାୟ ୫% ଲୋକ କିଛି ମାତ୍ରାରେ ପ୍ରଭାବିତ ହୁଅନ୍ତି ଏବଂ ପ୍ରାୟ ୦.୫% ଗୁରୁତର ଭାବରେ ପ୍ରଭାବିତ ହୁଅନ୍ତି। ବୟସ ବୃଦ୍ଧି ସହିତ ଏହା ଅଧିକ ସାଧାରଣ ହୋଇଯାଏ । ଏହାକୁ ପ୍ରଥମେ ୧୮୩୨ ମସିହାରେ ଡୋମିନିକ କରିଗାନ ବର୍ଣ୍ଣନା କରିଥିଲେ
ଫେରିକ ଡେରିସୋମାଲ୍ଟୋଜ  (ଇଂରାଜୀ ଭାଷାରେ ), ମୋନୋଫେରିକ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଲୌହ ଅଭାବ ଜନିତ ଆନିମିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସେହି ଲୋକମାନଙ୍କ ପାଇଁ ବ୍ୟବହୃତ ହୁଏ ଯେଉଁମାନେ ପାଟିରେ ଲୌହ ଖାଦ୍ୟ ଖାଇପାରନ୍ତି ନାହିଁ କିମ୍ବା ଅଣ-ହେମୋଡାଏଲିସିସ ନିର୍ଭରଶୀଳ କ୍ରନିକ ବୃକ୍‌କ ରୋଗ  ଅଛି । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ ଏବଂ ଅଇ ଲାଗେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଲୌହ ଅତିଭାର, ସଂକ୍ରମଣ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ, ଏବଂ କେତେକ ଚିକିତ୍ସକ ପ୍ରଥମ ତ୍ରୈମାସିକରେ ବ୍ୟବହାର ନକରିବାକୁ ପରାମର୍ଶ ଦିଅନ୍ତି । ଏହା ଏକ ଲୁହା ପ୍ରସ୍ତୁତ ପଦାର୍ଥ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫେରିକ୍ ଡେରିସୋମାଲ୍ଟୋଜ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ମସିହାରେ ଏହାର ଏକ ଗ୍ରାମର ମୂଲ୍ୟ ୧୭୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୬୦୦ ଡଲାର ଅଟେ ।
ଆନାକାପାଲ୍ଲେ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ବିସଖପତ୍ନମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆନାକାପାଲ୍ଲେ ୧୭.୬୯୧୩ ଉତ୍ତର ଅକ୍ଷାଂଶ ଓ ୮୩.୦୦୩୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆନାକାପାଲ୍ଲେ ସହରର ମୋଟ ଜନସଂଖ୍ୟା ୮୪୫୨୩ ଅଟେ । ସେଥି ମଧ୍ୟରୁ ୪୯.୭୬% ଜଣ ପରୁଷ ହୋଇଥିବା ବେଳେ ୫୦.୨୪% ଜଣ ନାରୀ ଅଟନ୍ତି । ଆନାକାପାଲ୍ଲେର ସାକ୍ଷରତା ହାର ୬୬.୫୨% ଅଟେ । ଏହା ଜାତୀୟ ହାରଠାରୁ -୧.୬୮% ପ୍ରତିଶତ କମ ଅଟେ । ସେଥିରୁ ୩୬.୧୯% ପ୍ରତିଶତ ପୁରୁଷ ଓ ୩୦.୩୨% ନାରୀ ଅଟନ୍ତି । ୧୦.୦୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଆନାକାପାଲ୍ଲେର ସରକାରୀ ଭାଷା ଅଟେ ।